open-index/open-wikipedia-markdown huggingface dataset:
大數定律

喺統計學，**大數定律**係指重複做同一場實驗，樣本入便嘅個案數量越多，啲結果嘅算術平均值就有越大嘅機會接近個期望值。想像家陣擲一粒冇做手腳嘅六面骰，擲 n 咁多次，噉嗰 n 次擲骰仔嘅結果嘅平均值（樣本平均值）正路會隨住 n 變得愈嚟愈大，而愈嚟愈接近 3.5 呢個理論上嘅平均值－

大數定律呢個概念，對於統計學、概率論、經濟學同保險等嘅領域都有所啟示。就係因為有大數定律，所以做統計嘅人可以肯定由樣本數據當中估計總體特性係有意義嘅，而且大數定律亦都為蒙地卡羅方法嘅使用提供咗理論支持。

## 基礎概念

大數定律嘅一個例子：譬如想像掟一個冇做手腳（出公出字概率一樣）嘅銀仔，掟咗 n 咁多次。一般直覺認為，如果 n 嘅數值極大（n\to\infty），嗰 n 次掟銀仔嘅結果應該會有大約一半係公、大約一半係字，**公嘅次數**同**字嘅次數**兩者嘅比例會愈嚟愈接近 1。

喺較嚴格嘅定義上，大數定律最基本嘅形態如下：依家有一連串獨立同分佈（iid）嘅隨機變數 X_k，當中 iid 意思係指呢啲變數之間獨立，而且概率分佈一樣；只要 |X_k|（X_k 嘅期望值）唔係無限大，噉 X_k 實際觀察到嘅樣本平均值（\overline{X}_n）
:\overline{X}_n=\frac1n{\sum_{k=1}^n X_k}
會隨住 n 變大而接近 |X_k|。大數定律嘅諗頭源於直覺，但喺實際嘅觀察上經已受到證實。

## 進階版本
進階嘅分析仲會分弱大數定律－「趨近樣本平均值有咁上下概率會發生」同強大數定律－「趨近樣本平均值係一定會發生咁滯」。

### 弱定律

### 強定律

## 應用
大數定律喺蒙地卡羅方法入便有核心意義。蒙地卡羅方法喺統計上好常用，講緊透過產生大量隨機樣本，估計某個數值嘅期望值，而呢個數值通常係計法太複雜，用決定型係就係就可能計到，但會好花時間。大數定律就係講，隨住模擬樣本數逐漸增加，呢啲樣本嘅平均值會收斂到真實嗰個期望值。換句話講，大數定律保證咗一點，就係蒙地卡羅方法模擬愈 run 得耐（行得愈多次）估計出嚟嘅結果就會愈接近真實答案，令到呢種隨機模擬做法成為可靠嘅計算方法。而蒙地卡羅方法喺人工智能等領域上都會用到。

## 睇埋
*中央極限定理
*返去平均

## 引述
智能家居

**智能家居**（），又叫**家居自動化**，係指屋企嘅建築自動化。智能家居系統可以控制燈光、窗戶、溫濕度等。佢都可以做到負責埋家居嘅保安系統，例如出入控制或者有警報系統。當屋企嘅系統連接網絡嗰陣就可以做到一個物聯網。

## 應用同技術
*暖通冷氣機
*燈光控制系統
*室內導航

## 參考
算術平均值

**算術平均值**（參見）係統計學上最常用嗰種平均值計法，指將手上嗰組數值冚唪唥加埋，再除以個樣本大細。呢組數值嚟自同一組數據，而佢哋之所以俾人擺埋一齊睇，好多時係因為佢哋嚟自同一場實驗或者研究。

原則上，算術平均值有別於第啲平均值計法，但係由於佢係最常用嗰種，所以啲人成日都當正**算術平均值**同**平均值**係同義詞。

## 基礎

喺數學上，算術平均數可以用以下條式嚟定義：
:\bar{x} = \frac{1}{n}\sum_{i=1}^{n} x_{i}
呢度啲符號意思係：
*：第  個觀察到嘅值；
*：總觀察數目；
*\bar{x}：整體嘅算術平均數。
舉例說明，假設而家香港某間學校（**牛頭角津貼中學**，下簡稱**牛津**）中一級某班學生嘅身高（單位為 cm）分別係 150、155、160、165 同埋 170。噉：
:\bar{x} = \frac{150 + 155 + 160 + 165 + 170}{5} = \frac{800}{5} = 160
因此，呢班學生嘅身高嘅算術平均數就係 160 cm 咁多。

算術平均嘅用途相當廣泛：喺描述統計學入便，算術平均係用嚟總結啲數據嘅集中趨勢嘅基本指標，方便統計師比較唔同組別或者唔同時間嘅數據；至於進階統計模型，諸如迴歸分析、多層模型等，往往都會隱含噉考慮算術平均，用嚟解釋變數嘅變化同埋估計效應大細。

## 問題

算術平均數有個唔好處，就係容易受到**極端數值**影響。若果數據中有啲數值係同平均爭好遠嘅，就會將個算術平均拉到離平均好遠，最後得出嘅算術平均未必能夠準確代表大部分個案嘅實際水平。相比之下，中位數（參照）就冇咁易受極端數值影響，所以數據有極端值嗰陣，中位數可以用嚟做補充指標，例如假若統計師見到算術平均同中位數有明顯差異，就知道啲數據有景轟。

例子方面，用返牛津中一級某班學生嘅身高（以 cm 做單位）：150、155、160、165 同 170。噉：
*算術平均：  
*:\bar{x} = \frac{150 + 155 + 160 + 165 + 170}{5} = \frac{800}{5} = 160  
*中位數：
*:由於呢 5 個數字排好序之後，喺中間嗰個係 160，所以中位數亦等於 160。
如果加多一個極端數值，例如有位新學生，佢嘅身高係 200 cm，數據就變成 150、155、160、165、170、200。噉：
*算術平均： 
*:\bar{x} = \frac{150 + 155 + 160 + 165 + 170 + 200}{6} = \frac{1000}{6} \approx 166.7  
*中位數：依家有 6 個數，噉中位數係中間兩個數字（160 同 165）嘅平均，即
*:\tilde{x} = \frac{160 + 165}{2} = 162.5  
由此可見，極端值令算術平均數明顯上升，由 160 提高到大約 166.7；但中位數只係由 160 升到 162.5，受影響程度明顯較低。

## 睇埋
*標準差
*冪平均
*期望值

## 引咗
影武者 (搞清楚)

**[[影武者]]**係日本戰國時代武將大名等領袖嘅替身，利用佢相似嘅面貌身形，著住一樣嘅服裝，以掩飾主人嘅生死同行蹤、混淆敵人係目的。

**影武者**或**影子武士**都可以係：
* 影武者 (電影)，日本出名導演黑澤明嘅電影作品。
* 影武者系列，1997年面世嘅第一人稱射擊遊戲系列。
** 影武者 (1997年遊戲)，影武者系列遊戲之一，由3D Realms開發。
** 影武者 (2013年遊戲)，影武者系列遊戲之一，由Flying Wild Hog製作、Devolver Digital發行。
* 影武者 (2018年遊戲)，2018年中國大陸大型多人線上角色扮演遊戲。
意大利社會共和國

**意大利社會共和國**（），又叫做**薩羅共和國**（Repubblica di Salò），係第二次世界大戰末期墨索里尼喺希特拉嘅扶植底下喺意大利北部建立嘅法西斯主義傀儡政權，1943年9月23號成立，1945年4月25號滅亡。

意大利社會共和國係意大利法西斯國家嘅第二個、亦係最後一個政權，由墨索里尼同埋佢改革之後嘅反君主主義嘅共和法西斯黨領導。國家宣布羅馬係佢嘅首都，但係實際上權力中心喺薩羅（所以有薩羅共和國呢個名），佢係喺加爾達湖上面嘅一個小鎮，靠近布雷西亞，墨索里尼同外交部嘅總部就喺嗰度。意大利社會共和國喺意大利北部同中部行使名義上嘅主權，但係主要依靠德國軍隊先維持到控制。

## 歷史
1943年7月，同盟國將意大利趕出北非並隨後入侵西西里島之後，大法西斯委員會——喺維托里奧·埃馬努埃萊三世國王支持下——推翻並捉咗墨索里尼。新政府開始同同盟國秘密進行和平談判。當9月8日宣布意大利與盟國停戰時，德國做咗準備，並迅速進行干預。德國控制咗意大利北部，放咗墨索里尼，並將佢帶到德國佔領區建立傀儡政權。意大利社會共和國喺1943年9月23號宣布成立。儘管政權聲稱對意大利大部分領土擁有主權，但佢事實上嘅管轄範圍只係得意大利嘅一小部分地區。意大利社會共和國只得到軸心國同佢嘅衛星國嘅外交承認。芬蘭同維希法國喺納粹勢力範圍內都唔承認佢。佢同阿根廷、葡萄牙、西班牙以及通過商業代理商同瑞士保持非正式關係。梵蒂岡城唔承認意大利社會共和國。

1945年4月25號，亦即係建國19個月後，意大利社會共和國幾乎崩潰。喺嗰一日，一場廣泛嘅黨派起義，連同盟軍喺意大利嘅最後進攻中嘅努力，成功將德國人幾乎全部驅逐出意大利，自此呢一日喺意大利被叫做「解放日」。4月27號，意大利游擊隊捉到正喺度逃走嘅墨索里尼同佢嘅情婦（克拉拉·佩塔奇）、幾名意大利社會共和國部長同其他幾名意大利法西斯分子。4月28號，游擊隊槍殺墨索里尼、佩塔奇同大多數其他俘虜。意大利社會共和國嘅國防部長魯道夫·格拉齊亞尼喺5月1號，即係德國喺意大利投降嘅第二曰，交出意大利社會共和國剩低嘅一切。
澳門郵電局

**郵電局**（），又叫：**澳門郵政**（）。係澳門特別行政區政府轄下嘅局級政府部門，負責郵政、儲金服務同其發展，同時監管澳門嘅電信業。

郵電廳喺1884年成立，之後升格做郵電司。澳門主權移交之後，改為郵電局。

2000年，郵電局郵政業務移撥畀郵政局，電信方面嘅業務由電信暨資訊科技發展辦公室（之後喺2006年由電信管理局）負責。2017年，郵政局同電信管理局合併，並再次設立郵電局。

佢嘅公眾接待中心喺郵電局大樓，新馬路議事亭前地附近，大樓有葡萄牙特色，係澳門出名地標之一。

## 轄下服務範疇
*澳門郵政（Correios de Macau）
*電信（Telecomunicações）
*特快專遞（Serviço do Correio Rápido (EMS)）
*集郵（Filatelia）
*郵政儲金局（Caixa Económica Postal）
*通訊博物館
*電子認證（eSignTrust）
*安全電子郵政（Electrónicos Postais Seguros）
*推廣易（Direct Mail）
*易郵箱

## 郵政系統
截至2014年，澳門一共設有13間郵政局，1間郵政處理及派遞中心，兩個傳統郵亭，30個自動售郵票機，60個郵筒以及1間郵政商店。

### 郵政分局
;澳門半島
*公眾接待中心
**議事亭前地郵電局總部大樓

*水坑尾郵政分局
**水坑尾街162號公共行政大樓地下

*紅街市郵政分局
**雅廉訪大馬路92號地下

*望廈郵政分局
**慕拉士大馬路178-182號及區神父街3-5號望廈社屋望善樓I、II一樓C1

*筷子基郵政分局
**沙梨頭南街筷子基社屋快達樓地下A舖

*黑沙環郵政分局
**祐漢新村第一街37號

*文化中心郵政分局
**冼星海大馬路澳門文化中心

*碼頭郵政分局
**外港碼頭地下（入境層）

*郵政處理及派遞中心
**馬交石炮台斜路

*博物館商店
**馬交石炮台馬路7號通訊博物館

;氹仔
*機場郵政分局
**氹仔機場客運大樓離境層 (暫停服務)

*濠景郵政分局
**氹仔布拉干薩街濠景花園30座翠菊苑地下

*海洋花園郵政分局
**氹仔花園街海洋花園紫鵑苑地下

*嘉模郵政分局（前氹仔郵政分局）
**氹仔嘉路士米耶馬路郵政局大樓

*澳門大學郵政分局
**澳門氹仔大學大馬路澳門大學薈萃坊地下G004室

;路環
*路環郵政分局
**路環打纜街郵政局大樓

*石排灣郵政分局
**路環和諧廣場業興大廈X座1樓A座


File:Post Office at Macau Ferry Terminal.jpg|碼頭郵政分局


### 傳統郵亭

隨住時代發展，郵亭需求下降，郵亭不斷減少到而家得返兩間。依家全澳門只剩下郵政分局同郵箱提供服務。

*渡船街郵亭
渡船街
終止服務

*大三巴郵亭
大三巴
暫停

### 郵箱
澳門郵箱以紅色為主色，一共有60個郵箱分佈喺澳門每個地區，為居民提供郵件投遞服務。另外有30個自動售郵票機分佈喺澳門唔同地區提供郵票售賣同郵件投遞服務。

File:Aomen China Mailbox-01.jpg|澳門郵政一款舊版郵箱，主權移交前較常見但而家只係得幾個。
File:Postbox in Macau.jpg|而家澳門郵政嘅郵箱
File:Macau auto postBox.jpg|而家澳門郵政嘅自動售郵票機


## 出面網頁
* 澳門郵電 
* 郵政儲金局 
* 郵政局電子認證服務 
* 通訊博物館
* 城市指南 澳門郵政服務
東京奧運會

**東京奧運會**係指喺東京搞嘅奧林匹克運動會，可以係：

* 1940年第十二屆夏季奧林匹克運動會，受打仗影響先轉地方最後取消
* 1964年第十八屆夏季奧林匹克運動會
* 1964年第二屆夏季傷殘奧林匹克運動會
* 2021年第三十二屆夏季奧林匹克運動會，受疫症影響延期
* 2021年第十六屆夏季傷殘奧林匹克運動會，受疫症影響延期

類:日本運動
類:東京
類:奧運會
類:1940年運動
類:1964年運動
類:2020年運動
類:2021年運動
香港網絡新聞工作者聯盟

**香港網絡新聞工作者聯盟**係香港一個由超過六十個網媒組成嘅聯盟，現時發言人係《啤梨晚報》林匡正。

## 部分成員名單
* 啤梨晚報 
* 拾玖傳媒 

## 關注議題同埋事件
聯盟不時關注，唔同嘅網媒喺採訪嘅時候嘅權益。例如，佢哋曾經譴責，有網媒記者採訪嘅時候，被警察不禮貌甚至係暴力嘅對待同拘捕。對於主流傳媒嘅新聞工作者面對嘅問題，佢哋亦有關注。例如港台電視部編導蔡玉玲被警察拘捕，佢哋亦又批評警察明顯濫控、打壓新聞自由、漠視公眾知情權。

### 關注警察單方面限制網媒採訪權限
喺2020年9月，香港警察修訂《警察通例》下「傳媒代表」嘅定義，唔承認記協同攝記協發出嘅證件，又只限政府新聞處新聞發布系統（GNMIS）嘅已登記機構，或警察單方面認為「國際認可及知名」嘅非本地機構去採訪。

香港網絡新聞工作者聯盟批評，警察單方面嘅修訂限制封鎖線內媒體嘅數量，變相將媒體分成唔同階級，小型媒體、網媒、獨立記者、學生記者畀警察排除咗，令採訪權變得唔平等，強調政府新聞處發布系統只係消息渠道，唔係用來衡量何謂媒體。佢哋又質疑，喺好多社會運動入面，網媒拍攝唔少重要新聞片段，《米報》拍下8.31太子站事件、《丘品新聞》直擊西灣河警員開槍事件、《啤梨晚報》拍到印尼女記者被警察射眼、《拾玖傳媒》影到孕婦喺旺角被警員推跌等，警察咁做係要打擊公眾知情權。

聯盟代表之一、網台《啤梨頻道》主持林匡正就批評，警察係被傳媒監督嘅對象，無資格篩選邊個有權或無權採訪。協助佢哋嘅立法會議員毛孟靜亦批評警方製造不公平競爭，認為中共希望藉此控製香港嘅意識形態。

## 參考
場 (物理)

喺物理學上，一個**場**（**field**）係一個用一個數值或者張量表達嘅物理量，喺時間同空間嘅每個點嗰度都有個數值。例如係一個電場（electric field）噉，表示一個電場嘅數值同張量會話俾人知「喺空間同時間嘅呢一點同呢一點當中，一嚿帶電荷嘅物體會受到幾勁嘅電磁力」。
數理金融學

**數理金融學**（）係數學嘅一個子領域。係指用數學嘅方法 (例如數學模型) 去研究及解決金融市場嘅問題。定義係將數學應用喺金融學問題上面，發展數學方法嚟解決呢啲問題，而且用嚟定義金融學理論。數理金融學包埋受金融學啟發嘅數學。
ISTP

**ISTP**係MBTI入面十六種人格類型之一，喺柯爾塞氣質類型測試入面叫做巧匠，係工匠四種類型入面嘅其中一個。

ISTP大概佔人口總數嘅4%-10%。

## 偏好
MBTI通過下面嘅偏好將佢哋歸類：
* 佢哋嘅能量來源（外向或內向）
* 點樣接受信息（感覺或直覺）
* 主要靠咩做決定（情感或思考）
* 點樣對待外在世界（判斷或理解）

ISTP嘅偏好：
* I——內傾相對於外傾。ISTP傾向於寧靜同有所保留。喺社交中，佢哋消耗能量（同樣情況下，外傾者獲得能量）。
* S——感覺相對於直覺。相比關心抽象事物，ISTP更加關心具體事物。佢哋更加傾向關注細節而唔係整體，關注最切近嘅現實而唔係未來嘅可能性。
* T——理性相對於情感。ISTP通常認為客觀標準高過個人偏好。做決定嗰陣，佢哋通常基於邏輯，而唔係對人情世故嘅考慮。
* P——理解相對於判斷：ISTP會保留意見或者推遲做決定，傾向「開放選擇權」，更加好咁應對變化。

## 參考資料

## 出面網頁
* 理解16型人格
笑忘書 (專輯)

《**笑忘書**》係香港男歌手張敬軒出嘅第一張粵語唱碟，2006年10月20號由環球唱片發行。

## 曲目

## 獎
* 2006年度9+2音樂先鋒榜內地十大先鋒金曲 —《餘震》

## 參考
行為策略

**行為策略**（**behavioral strategy**）係指喺做策略管理嗰陣諗埋行為經濟學上提到嘅非理性因素。
沈祖堯

**沈祖堯**（；），原籍浙江寧波，香港醫生，因2003年對抗非典型肺炎而受認識，被《時代週刊》叫做「亞洲英雄」。2010年7月1號擔任香港中文大學校長，接替任期完咗嘅政協同行政會議成員劉遵義。

## 榮譽
* 香港醫院管理局傑出員工及團隊獎（1998年）
* 中大校長模範教學獎（2003年）
* 香港特別行政區政府銀紫荊星章（2004年）
* 長江學者成就獎（2005年）
* 中華人民共和國國務院國家科學技術進步獎（2007年）
* 中國工程院院士（2011年）
* 世界華商投資基金會「世界傑出華人獎」（2013年）
* 香港科學院創院院士（2015年）
* 澳門大學榮譽教育博士學位（2018年）

## 著作
* The principal's graduation: my heartfelt words 
* Gastroenterology and Hepatology Manual 
* Atlas of Clinical Gastrointestinal Endoscopy
* 不一樣的天空

## 參考資料

## 出面網頁
* 
* 沈祖堯教授簡歷 
* Curriculum Vitae of Professor Joseph Jao-Yiu SUNG
* 中文大學：沈祖堯教授簡介 
* 中文大學校長網誌
* 沈祖堯教授就職（逸夫院長）講辭
* 接觸同學 作育英才 

類:香港中文大學校長
類:澳門大學榮譽博士
類:‎‎香港科學院院士‎
類:世界傑出華人‎‎‎
類:中國工程院院士
類:皇仁書院舊生
類:香港大學舊生
類:祖籍寧波
祖堯‎
李卓敏

**李卓敏**博士（，）係美籍華裔教育家、工商管理學家同經濟學家，係香港中文大學創校校長，1964年2月至1978年9月在任。卸任後住喺加州柏克萊，直到病死。

## 生平
李卓敏喺廣州出世，早年喺廣州培英中學同金陵大學讀書，之後去咗美國柏克萊加州大學，先後攞到文學士、文學碩士同哲學博士學位。佢喺中日戰爭嗰陣喺天津南開大學、國立西南聯合大學同國立中央大學教過經濟學，並做過國民政府中央設計委員會委員同考察聯絡專員，戰事末期同戰後擔任過行政院善後救濟總署副署長、駐聯合國亞洲暨遠東經濟委員會常任代表同行政院善後物資保管委員會主席等職。1951年，佢返母校加利福尼亞大學柏克萊分校，出任該校工商管理學教授，並兼任國際商業系主任同中國研究所所長。

1962年，李卓敏應港府邀請擔任富爾敦委員會委員，就香港設立一間中文大學提供深入嘅意見。1963年，佢獲選為香港中文大學創校校長，重獲得加州大學校方畀十年特假，以便專心喺中大嘅創校工作。佢响任內，佢好快就為中文大學訂咗清晰目標，銳意令中大成為一間屬於唐人社會嘅國際大學。

由接受任命到卸任嘅15年期間，佢得到三次冧莊，期間佢積極將中大發展做一家「研究型」大學，大學各學系同埋學生人數亦有長足發展。响佢嘅經營之下，位於沙田馬料水嘅中文大學校址，得以由原來嘅荒山野嶺轉化成為一座規劃井然有序嘅「山城」，對中大嘅日後發展奠定咗重要嘅基礎。

卸任後，佢退居加州柏克萊，期間著有李氏中文字典，直到1991年4月21號因病去世。

## 榮譽博士
* 香港大學名譽法學博士（1967年）
* 香港中文大學榮譽法學博士（1978年）

## 攷

## 連出去
* 大學校長接受榮譽學位（《中文大學校刊》第三卷第九期，1967年4月）
* 李卓敏校長留任一年（《中文大學校刊》一九七七年秋，1977年）
* 榮譽法學博士讚詞：李卓敏博士（《中文大學校刊》一九七八年冬，1978年）
* 悼念李卓敏校長（《中大通訊》專號，1991年4月）
* 李卓敏校長追悼會（《中大通訊》專號，1991年5月）
* 李卓敏校長追悼會（《中大通訊》第19期，1991年6月）
* 創校先賢李卓敏（中大五十‧人）

類:‎‎香港中文大學榮譽博士
類:香港大學名譽博士‎‎‎

卓敏
個人主義

**個人主義**（）係一種道德、政治同社會、意識形態去強調個人嘅自由同個人權利嘅重要性。個人主義反抗威權同埋所有試圖束縛個人嘅行動，尤其細嗰啲由國家或社會施加嘅強迫力量。

## 延伸閱讀
* Albrecht, James M. (2012) *Reconstructing Individualism : A Pragmatic Tradition from Emerson to Ellison*. Fordham University Press.
* 
* Dewey, John. (1930). *[[Individualism Old and New]]*.
* 
* Gagnier, Regenia. (2010). *Individualism, Decadence and Globalization: On the Relationship of Part to Whole, 1859–1920*. Palgrave Macmillan.
* 
* 
* Meiksins Wood, Ellen. (1972). *Mind and Politics: An Approach to the Meaning of Liberal and Socialist Individualism*. University of California Press. 
* 
* Shanahan, Daniel. (1991) *Toward a Genealogy of Individualism*. Amherst, MA: University of Massachusetts Press. .
* Watt, Ian. (1996) *Myths of Modern Individualism.* Cambridge: Cambridge University Press. .
* Barzilai, Gad. (2003). *Communities and Law.* Ann Arbor: University of Michigan Press. .
* Fruehwald, Edwin, "A Biological Basis of Rights", 19 *Southern California Interdisciplinary Law Journal* 195 (2010).
* Parvini, Neema, (2020) *The Defenders of Liberty - Human Nature, Individualism, and Property Rights.* Palgrave Macmillan .
網絡女權主義

**網絡女權主義**（）係女性主義嘅一種，佢強調喺資訊空間、互聯網同技術出現。佢可以用嚟解釋哲學、方法學或社群。呢個字最早出現喺1990年代初期，佢攞嚟講女性喺互聯網、資訊空間同新媒體度有興趣做一啲探究性、批判性、理論性嘅嘢。而促進「網絡女權主義」呢個字出現，係因為Donna Jeanne Haraway寫嘅賽柏格宣言、第三波女權主義、後結構女權主義、暴女文化同女權主義批評喺科技討論度冇請女性參與。

## 參考

## 文獻
* 
* 
* 
* 
* 

## 連出去
* 100 anti-theses
* Feminist Practices and Politics of Technology
* The Beginner's Cyberfeminist Dictionary
* Faith Wilding's essay 'Where is Feminism in Cyberfeminism?'
* function:feminism – A timeline following the development of cyberfeminism with links to writings and art projects 1991 – 2006
* cyberfem – feminismos en el escenario electronico / espai d'art contemporani de Castello
* Website of SubRosa, Faith Wilding and Hyla Willis
* uat.edu
* Girls' Online Agency: A Cyberfeminist Exploration from the University of Ottawa Press
* 0s + 1s Cyberfeminist Artist Collective
種牙

**種牙**（）係一門用人工牙根安裝假牙以彌補缺齒嘅牙齒修復技術。人工牙根又叫做植體，植體會透過手術置入喺缺齒位置嘅牙槽骨入面，植體用作代替自然牙嘅牙根做安裝牙冠嘅根基，等到病人嘅牙槽骨同植體緊密結合後，就可以喺植體上安裝假牙冠。

## 參考
俏郎君 (歌)

《**俏郎君**》係香港歌手張敬軒喺第八張粵語大碟《The Brightest Darkness》入面第四隻歌。隻歌由黃偉文填詞，徐浩作曲，Mac Chew編曲，張敬軒同廖志華監製。

## 簡介
填詞人黃偉文話呢隻嘅靈感嚟自1973年同名電影《俏郎君》。

## MV
呢套MV係用電影模式去拍。喺MV度，不時有對白大聲過把聲嘅情況，有部份觀眾唔滿意MV嘅剪接手法，而黃偉文喺Instagram鬧：「我完全尊重別人在我歌詞上的再創作，不過啲對白可摸耳（可唔可以）唔疊住個歌手唱歌呢？喺前奏間奏過門Outro（結尾）先講唔得咩？可以完全唔講當然就最好啦，請問仲有無人同我一樣咁怕嗰啲講對白疊住唱歌或者停晒啲音樂嚟比佢做戲搞到斷吓斷吓嘅MV？」。

之後張敬軒就喺Instagram上載Album Edition MV，將本來嘅人聲對白全部刪走，只留低佢把聲。

## 參考

## 連出去
*《俏郎君》官方MV
*《俏郎君》Album Edition嘅官方MV
*《俏郎君》官方音頻
電燈膽 (歌)

《**電燈膽**》係香港女子組合Cookies成員鄧麗欣（Stephy）喺2007年出嘅粵語歌，亦係佢首本名曲。《電燈膽》嘅作曲、填詞都係李峻一，收錄喺專輯《Dating Stephy》。《電燈膽》做咗三台冠軍歌（叱咤903、新城997、TVB勁歌金榜），仲攞到2007年度十大中文金曲頒獎禮嘅十大歌曲獎，當年仲攞到陳奕迅認證做年度Hit歌，亦喺叱咤903攞到超過200次嘅播放率。

## 簡介
「電燈膽」係粵語嘅俗語，意思係依附喺情侶之間嘅第三人。喺呢隻歌嘅主角就係暗戀對象同好朋友拍拖，而自己就只可以陪喺佢哋隔離，等機會。

## 其他版本
*《電燈膽 (100watt)》，官方推出嘅另一版本，喺2007年5月13嘅推出，並由Johnny Yim重新編曲，收錄喺《十分愛Dating收藏版》。
*《杏加橙》，網絡改編版本，係廣東粗口冚家剷嘅常用諧音版。呢隻歌喺鄧麗欣現場演出大失準後由網民改編，以諷刺佢「走音」演出。
*《電燈膽 DJ Mix》，由中國大陸網民製作嘅remix版本。

## 參考

*
*
小食店

**小食店**係一啲通常街邊嘅舖頭，有唔同嘅食物例如零食噉提供，喺學校，街邊同埋商場嘅店舖都見得到。
石房有

**石房有**（，），俗稱「大波Man（）」，祖籍廣東省海豐市，香港激進建制派人士，香港親共團體「忠義民團」成員，曾經做過香港警察。由於佢不時同香港民主派人士針鋒相對，所以佢得到一啲傳媒嘅關注，另外佢亦有「大波Man」、「碌梯Man」、「Running Man」、「墮波Man」、「大肚Man」等稱號。

## 事件同爭議
環繞石房有嘅事件，好多都係同佢高調支持政府或香港警察，或者干擾民主派活動有關。不過，石房有所發起嘅行動，除咗有時會引用假新聞，被民主派人士取笑之外，都唔係一面倒受到政府或警察嘅支持。例如喺2021年，政府以國安法控告47位民主派和平初選參選人同主辦者「串謀顛覆國家罪」，3月1日喺西九龍裁判法院嘅開審時候，佢亦有踩場，但就有傳媒報道一啲警察私下埋怨，佢嚟到反而搞到要警察護送佢，覺得佢唔嚟好過。

### 2019年12月號召「愛中國護港大集會」演變成記者被襲擊
喺2019年香港區議會選舉，親中派因為支持逃犯條例修訂遭遇大敗，石房有喺12月7號號召親中派支持者，喺灣仔港灣道花園舉行「愛中國護港大集會」，得到香港政研會鄧德成，華記茶餐廳東主楊官華等激進親中共派人士出席支持。佢哋聲稱選舉不公，要求重新點票，又話區議員參選人嘅學歷同門檻太低，要港府重新檢討法令。期間有浸會大學學生會編輯委員會，無綫新聞、香港01同埋大公報嘅記者，被集會人士襲擊及包圍。

### 支持富臨集團拖欠薪金
喺武漢肺炎疫情期間，唔少公司面對經營困難，但有啲食肆就被指借肺炎來剝削員工。其中富臨集團喺2020年5月被指控以無薪假之名，迫使工友無限期停薪留職。協助工友嘅飲食及酒店業職工總會及民主派民協區議員楊彧同何啟明，喺5月10號連同幾名工友前往富臨皇宮美孚分店抗議，石房有當時在場叫囂，在場人士問石係咪老闆欠薪就係正確，石房有即刻答「係」，最後石房有得到警察好似佢嘅私人保鑣咁護送佢離開 。

### 到英國駐港總領事館請願 當場撕毁已被剪角BNO
2020年6月初，因應香港局勢惡化，英國外相藍韜文公開表示有意放寬英國國民（海外）護照（BNO）持有人嘅居留期限後，石房有聯同公民力量發言人林宇星，激進建制派高松傑等人，去到英國駐港總領事館前撕毁BNO同埋宣讀「我是中國人」聲明，又話自己俾英國殖民地政府蝦過，修改BNO居留期限係「政治干預」，表明唔會續領。不過唔少媒體都拍攝到，佢哋手持嘅BNO早已過期，並已被剪角，唔可以攞嚟用。

### 騷擾參加民主派初選人士的拉票街站
2020年7月11號傍晚6時，喺民主派初選當日，前香港眾志秘書長黃之鋒喺太古康怡廣場外為袁嘉蔚拉票嘅時候，石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，又引述之前已被多方證明不實嘅假新聞，屈對方拎咗2,000萬買樓。擾攘約10分鐘後，在場好多人指罵石房有，結果石房有自行離開現場。

## 選舉經歷
喺2015年香港區議會選舉，佢攞到326票，未能當選。

## 參考
橫水渡 (新渡輪)

**橫水渡**航線係香港一條來往坪洲碼頭至長洲碼頭（經：梅窩碼頭、芝麻灣碼頭）嘅渡輪航線，而家由新渡輪經營。

雖然航線個名叫「橫水渡」，但佢並唔符合傳統橫水渡嘅定義。

## 使用船隻

*名河，Ming River，擁有權證明書編號：A9883 
*新輝拾壹，擁有權證明書編號： A10343
*新英，擁有權證明書編號：A3873

## 航行時間
只供參考：

*坪洲－梅窩：約18–20分鐘
*梅窩－芝麻灣：約13–15分鐘
*芝麻灣－長洲：約18–20分鐘
*長洲－梅窩：約31–35分鐘

## 收費
*成人：$13.4
*長者及傷健人士（現金）、小童：$6.7
*長者及傷健人士（八達通）：$2.0

類:香港渡輪
類:坪洲
類:長洲 (香港)
澳門71號、71S巴士

**澳門71號巴士**係一條由澳巴做緊，澳門大學往返亞馬喇前地嘅循環巴士路線。

## 簡介同埋歷史
* 2014年8月10號，為更好地配合澳大新校區9月開學，方便學生同教師出行，呢條線投入服務，由澳門新時代公共汽車股份有限公司去做。
* 2016年9月24號：
** 去程：停靠「澳大／研究生宿舍」站後，新增停靠「蓮花海濱大馬路／百老匯」站同埋「皇庭海景酒店」站。
** 回程：由「亞馬喇前地」站開出後，新增停靠「蓮花海濱大馬路／銀河-1」站同埋「蓮花海濱大馬路／銀河-2」站。
* 該路線係：
**新時代自2014年7月1號成立以來，第一條全新開辦嘅巴士路線
**澳門第71條巴士路線
**第一條十位為「7」嘅巴士路線
**繼73路線後，澳門第三條進入澳門大學新校區嘅路線
**唯一一條往返澳大新校區同埋澳門半島站數最短嘅路線
*呢條線原本係澳門所有巴士路線編號之中最大，但呢個紀錄後來被**[[澳門巴士102X路線|102X]]**路線打破。
* 2017年6月1號，呢條線調整停靠站點，往亞馬喇前地：新增停靠「西灣大橋／海洋大馬路」站；往澳門大學：新增停靠「海洋廣場」站，同時實施暑假班距，介乎8-18分鐘，8月14日起恢復現時班距（8-15分鐘）。
* 2018年8月1號，呢條線改由澳門公共汽車有限公司去做，成為澳巴繼73、73X和N6，之後的第四條澳門大學路線。
* 2019年2月4號，新增停靠「東亞運馬路／羅斯福」站。
* 2019年3月9號，往澳門大學方向，新增停靠「海濱圓形地／生態保護區」，往亞馬喇前地方向，新增停靠「海濱圓形地／西堤馬路」站。
* 2020年1月27號，配合武漢冠狀病毒防控工作，交通事務局應澳門大學要求，同時考慮到開學日期延後同埋校內設施暫停開放，以及同兩間巴士公司協調後，由1月29號（周三）首班車起，往返澳大校園嘅71號巴士，喺朝早十點到晏晝五點調整班距到30分鐘，晚黑九點到尾班車調整班距到60分鐘，其餘時段班距唔改變。
*2020年2月5號，呢條線改為朝早八點到十一點同埋傍晚五點到晚黑八點駛入澳門大學校區，班距30分鐘，其餘時間以「澳大河隧/高爾夫俱樂部」（落客站）及「澳大河隧/西堤馬路」（上客站）為終點站，班距改為30-60分鐘，尾班車提早係晚黑十點半發車，直至另行通知。
*2020年2月10號，本路線原計劃轉用中型巴士行走。但澳巴於社交專頁決定為減少武漢肺炎傳播風險，決定繼續派出原車型行走。
*2020年2月17號，呢條線恢復全日進入澳門大學校區。首班車到朝早十一點、傍晚五點到晚黑九點，班距30分鐘，朝早十一點到傍晚五點、晚黑九點到尾班車，班距60分鐘。
*2020年3月2號，本路線上下午尖峰時段（首班車至上午11時、下午5時至晚上9時）恢復正常班距；離峰時段（上午11時至下午5時、晚上9時至末班車）班距30分鐘。
*2020年3月12號起，呢條線改以循環線營運。
*2020年10月至12月期間，受亞馬喇前地巴士站改造工程影響，除大賽車日子（11月20至22號）外，呢條線去澳門大學方向改停「葡京酒店」巴士站。

## 電牌
2015年3月14號前，去澳門大學方向中文頭牌顯示為：**澳大橫琴總站**或**澳大橫琴**。

2015年3月14號後，去澳門大學方向中文頭牌易名為：**澳門大學**。

## 使用車輛

### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣一個半，其餘由政府畀。
*用澳門通長者卡，免費乘搭，其餘由政府畀。
*用澳門通殘疾卡，免費乘搭，其餘由政府畀。

### 服務

### 停站

## 特別線71S

**澳門71S巴士**係一條由澳巴做緊，由澳門大學來回司打口嘅循環巴士線，係71路線嘅特班車，2021年8月18號開辦。佢只係禮拜一到五運作服務，周末同公眾假日唔開。

#### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣一個半，其餘由政府畀。
*用澳門通長者卡，免費乘搭，其餘由政府畀。
*用澳門通殘疾卡，免費乘搭，其餘由政府畀。

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車有限公司
內容分析

**內容分析**（**content analysis**）係指對文件作出分析嘅研究方法，喺社會科學上成日用。
馮達浚

**馮達浚**（Fung Tat Chun Frankie，），香港泛民主派人士，九龍城大小事主席，半島連線召集人，龍城社區主任，2020年香港立法會選舉民主派初選九龍西選區參選人。佢喺馬頭涌官立小學（紅磡灣）、拔萃男書院同埋香港浸會大學傳理學院畢業。

## 經歷
佢喺接受2021年3月接受獨立媒體 inmediahk.net訪問嘅時候提到，2014年雨遮運動係佢嘅政治啟蒙，嗰陣佢唸大學讀二年級，當時佢參與罷課，喺金鐘食過催淚彈，但係喺雨遮運動之前，自己其實唔係太睇新聞。

香港修例風波期間，馮達浚同埋胡戩創辦網媒《加山傳播》  。之後，佢又參與戴耀廷發起嘅「風雲計劃」，出戰2019年香港區議會選舉嘅龍城選區，僅以99票之差輸畀吳寶強。
 
2020年7月，佢參與2020年香港立法會選舉民主派初選，出戰九龍西選區，最後馮達浚攞到7,671票排第五，同排第四嘅何啟明（7,791票）相差僅120票，但係成績比角逐連任嘅民主黨立法會議員黃碧雲好。不過，亦由於參與咗呢次嘅初選，佢同埋另外46個有份參與初選嘅民主派人士，喺2021年初被香港警察以顛覆國家嘅名義控告。

## 軼事
* 警察於2019年8月31喺進入太子站對乘客使用武力後，馮達浚同埋九龍角落主席李軒朗等四人去咗太子站站長室外提交請願信，但係被拒絕，之後港鐵宣佈太子站關閉。

## 參考

## 出面網頁
* 
* 實是暗湧。以德報怨，何以報德？ ｜區區論壇｜馮達浚-果籽-蘋果日報
* 【重奪區議會｜九龍城】拒做蛇齋餅粽區佬土生土長馮達浚：關懷街坊切身問題
數學喺自然科學上嘅超常效用

**數學喺自然科學上嘅超常效用**係由物理學家 Eugene Paul Wigner 喺 1960 年寫嘅一篇文章嘅標題。喺篇文裏面，Wigner 佢觀察到物理理論當中嘅數學結構成日都會引致理論上嘅進一步突破同埋新嘅預測，即係物理學家可以用數學性嘅推理嚟搵出新嘅預測同定律－彷彿就好似宇宙係跟數學運行嘅噉。

## 嗌法
句短語喺英文入便嘅原版係以下噉嘅：
*

## 睇埋
*應用數學
*系統科學
永樂戲院

**永樂戲院**（）係澳門現存歷史最悠久嘅戲院，喺澳門半島新橋區鏡湖馬路蓮溪廟對面。佢分一院同二院，一共有1,009座位。

另外，永樂戲院貼緊國內外電影進程，上映嘅電影同香港睇齊，因場地有限，往往唔能夠上映過多電影。

## 歷史
永樂戲院喺1952年2月15號起好，由何賢先生等人發起興建，係澳門第一間裝設杜比立體音響系統嘅戲院，戲院亦係澳門粵劇界嘅重要表演場地。

## 睇埋
*香港嘅新光戲院

## 出面網頁
* 永樂戲院簡介
* 永樂大戲院Facebook
澳門大會堂

**澳門大會堂**（，以前叫**公教大會堂**）係澳門四間商業戲院之一，喺澳門半島水坑尾家辣堂街，由天主教澳門教區屬下嘅教區社會傳播中心管理。佢主要播放荷里活電影，另外亦係學校畢業禮常用嘅地方。

大會堂喺每日下晝1點即售當日同預售聽日門票。

## 設施
澳門大會堂2院同3院更新播放立體電影設備，係澳門第一間可以播放立體電影嘅戲院。

## 收費
*2D電影:$70蚊
*3D電影:$110蚊
*高過1米要買飛
票價唔包3D眼鏡，可以喺現場買或自備。

## 出面網頁
*澳門大會堂
*澳門大會堂官方網站
*澳門大會堂Facebook頁
香港交通安全隊

**香港交通安全隊**（）係香港交通安全會轄下嘅一個義工服務組織，成立嘅目的係透過教育層面向青少年隊員灌輸交通安全嘅基本常識，令佢哋清楚了解使用道路嘅時候應該持有嘅正確態度，令交通安全常識得以廣泛宣傳。

## 簡介
香港交通安全隊係制服隊伍，通過紀律訓練同活動培養青少年嘅領導才能，加強佢哋嘅責任感同自律性，藉此發展個人潛能，服務社會，為推廣交通安全嘅活動作出貢獻。內部一切事務都係由總監負責，總監嘅職位係由執行委員會委任同需要接受執行委員會嘅監察，總監係香港交通安全會執行委員會嘅當然委員，隊務需要向執行委員會匯報。

香港交通安全隊成立初期只有兩間學校大概四十人參與，經過近五十年嘅發展，目前擁有超過一萬一千位隊員，當中學校隊伍嚟自全香港三百七十幾間中小學同幼稚園。此外，長者交通安全隊同成人隊伍共有三十幾隊。

學校現役隊伍隊員有大概有萬幾人，遍佈喺全香港各區，隊員每日義務協助學童同路人安全橫過馬路，以減少交通意外。根據政府統計數字顯示，每一宗嚴重嘅交通意外所耗費嘅醫藥、維修，搶救服務、家人護理同喪失工作能力等支出高達港幣幾十萬；而引致死亡嘅意外傷害，每宗耗費更高達港幣幾百萬。香港交通安全隊隊員宣傳交通安全知識，協助學童活動，間接有助減少交通意外傷亡嘅發生，無形中亦為政府慳咗大量公帑。

香港交通安全隊隊員定時執勤，積極參與由政府各部門、志願團體同工商機構舉辦嘅唔同類型交通安全推廣活動，從而喚起各界人士重視交通安全，以達至「路上零意外　香港人人愛」嘅宣傳願景。香港交通安全隊亦經常參加各項社會公益活動，例如公益金百萬行、撲滅罪行運動、清潔運動、禁毒運動等，參與活動嘅隊員每年超過一萬人次。

## 隊伍
*成人隊伍
*中小學隊伍
*幼兒隊伍
*長者隊伍

## 出面網頁
*香港交通安全會

## 參考
輸出革命

**輸出革命**係一個政治術語。主旨係話某啲地方搞革命完咗後，跟著就協助埋其他地方嘅人搞同一性質嘅革命。呢度仲會特指社會主義國家或資本主義國家協助周邊嘅其他地方勢力、透過暴力等手段建立一個極端自由化社會或無產階級專政。中華人民共和國喺1960年代到1979年，試過俾東南亞、拉丁美洲、非洲等地嘅共產黨仲有社會主義政權唔少嘅支援，到咗鄧小平掌權實行改革開放、改善返同美國等國嘅外交關係，中共喺1980年開始停咗畀其他地方共產黨嘅經濟同軍事嘅支援。

## 輸出嘅理由
喺「文革」時代，毛澤東同佢嗰啲追隨者，話係想藉運動向全世界輸出毛主義意識形態，「發動世界革命」、「打倒帝修反」。嗰時啲理論認為係「世界革命的高潮已經到來」。同原先第三國際嘅做法一樣，嗰時係堅持咗同一個「原理」，即係認為一國唔可能或好難自己一個就搞成到社會主義，仲暗中係祈求咗「世界革命高潮」。

而毛澤東嗰時又想挑戰埋赫魯曉夫、有心帶著中國共產黨取代蘇聯，從而成為共產主義世界嘅領袖。為咗同蘇聯展開直接競爭，中共後邊就積極咁輸出革命。

## 實際嘅輸出
### 東南亞
二十世紀世界唔少地方開始咗反帝國主義同殖民主義嘅鬥爭，跟著就到咗第二次世界大戰，其中喺東南亞嘅共產黨掌握到武裝力量，而獲得咗「武裝鬥爭」嘅機會。中國共產黨喺奪取咗大陸政權後，試過一路支援、協助東南亞嘅共產勢力，俾佢哋喺中國大陸設廣播電台，仲有俾錢。東南亞共產黨嗰時候大多有喺北京常駐嘅代表團，佢哋唔少嘅高級幹部同啲仔女，仲有喺中國大陸度受訓或學習。　　

中共對外特務機構嘅實際領導人周恩來，喺1963年9月親口同大馬、印尼等國嘅共產黨話過：「中國是東南亞革命運動的大後方。我們是責無旁貸，義不容辭。我們會以最大的努力來支持東南亞各國的反帝鬥爭。」隨後，由中共主要支持、策劃嘅暴動，就好快擴散到香港、馬來西亞、印尼、星加坡、泰國等地方。　 　

### 拉美
1972年墨西哥嘅阿爾瓦雷斯總統，突然宣佈咗承認中共政權而建立咗外交關係，冇幾耐政府軍就拉咗墨西哥人民陣線游擊隊啲人，而收押時候游擊隊有人承認過「上個月，佢哋先啱啱到中國接受武器訓練返歸嘅，仲收到咗資金嘅援助」。而2017年同政府和解嘅哥倫比亞解放組織，同印度毛派一樣都係喺過中國受訓。

### 非洲

## 影響
受到過中共輸出革命嘅影響後，喺斯里蘭卡嘅泰米爾反政府武裝就自命係毛主義，尼泊爾嘅反政府武裝亦被國際輿論稱為「毛主義叛亂」（泰米爾組織有幫助訓練尼泊爾反政府武裝）。

而柬埔寨嘅紅色高棉同秘魯嘅「光輝道路」，就算係較大規模嘅產物，佢哋嘅領導人就係喺1960年代後去到中國，深受文革嘅影響，仲受過中共嘅資助。結果係將社會文明成果當成咗最直接嘅鬥爭對象，對世界產生嘅係災難性嘅影響，對人類社會具有嘅破壞仲有對人性嘅摧殘，係超出咗中國大陸嘅國界。對比返蘇聯1930年代嘅「文化革命」，學者程曉農有研究結論話，喺對待人類共有嘅，仲有本國族特殊嘅文化傳統、文明成就仲有行為規範度，蘇聯同中共係有極大嘅差別。蘇聯嘅文化革命冇否定過成個人類文明同舊俄文化嘅傳統，而中共開搞嘅運動就唔同，係徹底嘅反文明、反文化、反秩序、反人性，係中共自1927年湖南農民運動嚟最有破壞能量嘅大爆發。 

## 參考

## 睇埋
* 世界革命、
* 顏色革命
* 文革
非裔美國英文

**非裔美國口音**（African-American Vernacular English）係一種英文嘅方言，主要係由非裔美國人使用。
澳門教科文中心

**澳門教科文中心**（）係澳門基金會設立嘅澳門教科文中心文娛設施，喺澳門半島新口岸宋玉生廣場。

澳門喺1995年10月25號加入聯合國教科文組織，成為呢個組織嘅準會員。教科文中心喺1998年6月29號由澳門總督韋奇立揭幕。佢喺2009年至2012年期間配合宋玉生廣場改善工程閉館，2012年12月15號重新開放。

## 宗旨
教科文中心致力推動澳門教育、科學、文藝發展，同時冀望實現聯合國教科文組織同澳門基金會宗旨。

佢嘅主要工作有倡議同推行教育、科學同文化藝術領域中以青年為主要培訓對象嘅交流、合作嘅發展項目；進行或支持有關藝術文獻同其他出版物嘅介紹同推廣工作，推動澳門同聯合國教科文組織之間聯繫；舉辦有關研討會、講座、展覽同會議以至音樂會、戲劇同電影演出；推動同協調同聯合國教科文組織會員學校網絡嘅發展。

## 開放時間
開放時間係每日朝早10點至下晝7點。

## 設施
澳門教科文中心有兩層，總面積大約680平方米。

*G/F：展覽廳、多功能廳（可容納150人）
*1/F：圖書館（藏有聯合國教科文組織刊物同其它刊物）、餐廳(有互聯網供應)

## 睇埋
*聯合國教科文組織
*宋玉生公園
*宋玉生廣場

## 出面網頁
*教科文中心
海事及水務局

**海事及水務局**（），原本叫**港務局**，係澳門特別行政區局級政府部門，負責行使海事當局權力、促進發展海事活動，亦負責協調管理水資源。

## 職責
### 海事同埋海洋方面
*確保海事安全，監管同控制航海活動
*統籌海上搜索同拯救行動以及其他同海事事故有關嘅工作
*防控船舶同有關作業活動對海洋環境嘅污染損害，執行清理海上垃圾同油污措施
*組織履行海域事務管理的合作安排同協議
*負責船舶註冊、船員同遊艇駕駛員登記同管理
*發出從事海事同港口活動准照
*統籌同管理客運碼頭運作、監察同跟進港口事務
*研究同制定便利海運嘅措施，並促進發展有關業務
*促進發展同漁業有關嘅活動
*制定海灘安全規定，監察對該等規定嘅遵守情況，並向泳客提供援助
*提供水文學同海洋學方面服務
*促進同統籌海事人員培訓，並推廣海事知識
*研究同保護海事文化遺產，並促進發展相關活動
*負責建造、維修、保養船舶，並檢驗、維修、保養公共實體嘅車輛。

### 食水方面
*跟進同供水水質有關嘅事務，確保水質符合安全標準
*監察供水公共服務專營公司運作，確保市民享受穩定同優質供水服務
*監察外地供澳門特別行政區原水嘅水質同水量，以及原水管網系統嘅運作同蓄水設施情況，保障供水安全
*研究同制定水資源管理政策、制度同措施，促進各種水資源合理使用
*促進開發同應用節水技術，加強節約用水宣傳同推廣工作，同社會各界攜手共建澳門成為節水城市。

## 海事及水務局局長
* 黃穗文（1999年5月─）

## 轄下船隊
### 救援船
*媽閣號
*南灣號
*西灣號

### 拖船
*歐維士號 
*青洲二號

### 工程船
*北塘二號 

### 教學船
*海港號

### 汽船
*九澳號
*海事01
*海事02

### 測量船
*水文一號
*水文三號
*水文五號

### 快艇
*內港號
*外港號
*港巡一號
*港巡二號
*航標02
*航標05
*航標06
*航標07
*航標08
*航標09
*航標10
*航標11

### 舢舨
*清潔二號
*清潔三號
*清潔五號
*清潔六號

## 出面網頁
*海事及水務局官方網站
我要給世界最悠長的濕吻

《》（）係新加坡女歌手蔡健雅嘅第十二張國語專輯，發行日期係2018年12月21號。

## 專輯介紹

首張個人單曲《遺書》涉及到敏感嘅生死話題，而且係一首需要畀創作出嚟嘅歌曲。譬如另一首歌曲《半途》即係表示途中人唔知到需要乜嘢，又或者自己嘅半途係別人嘅終點。最後一首歌曲《原諒》，其實係表達一個人需要善待自己嘅方式。

## 曲目

## 唱片版本
*數碼CD
*黑膠唱片（2019年5月17號）

## 音樂錄影帶
;音樂錄影帶曲目

## 獲獎同提名

## 攷

## 出面網頁
*專輯線上試聽 - Apple Music
*專輯線上試聽 - KKBOX
*專輯線上試聽 - MOOV
旗 (線性代數)

喺線性代數入面，一支**旗**係指一個有限維線性空間V嘅一個上升子空間序列。喺呢到「上升」係指序列入面每一個空間都係下一個嘅子空間（睇埋「過濾 (數學)」）：

: \{0\} = V_0 \sub V_1 \sub V_2 \sub \cdots \sub V_k = V.

佢叫做旗係因爲有個例子個樣真係好似一支旗：零點、一條線同埋一個平面分別對應住粒「的」、支棍同埋塊布。

設 \dim V_i=d_i嘅話咁就有

: 0 = d_0 

當中 n 係V嘅維度（假設咗係有限），所以 k\leq n
。一支旗如果符合全部 d_i=i
 嘅話，就叫做一支**完整旗**，如果唔係就係**唔完整旗**。

畀一支完整旗，可以刪咁其中幾個子空間變成一支唔完整旗，調反轉，畀一支唔完整旗，可以插返中間啲子空間入去變成完整旗，不過有好多種唔同嘅插法。

旗嘅**簽名**係佢嘅維度序列(d_1,\ldots,d_k)
。

## 基
V嘅一個有序基叫做**適應**支旗，若果佢符合對每一個0\leq i\leq k，頭d_i支基向量都係V_i嘅基。用返線性代數入面嘅證明技巧可以證明每一支旗都有**適應基**。

任何一個有序基都可以整支完整旗出嚟，做法係設V_i係頭 i 支基向量嘅生成空間，例如，\R^n入面嘅標準旗就係由標準基\{e_i\}誘導出來嘅，具體來講，標準旗就係以下呢個子空間序列：

: 0 

適應基基本上係無可能唯一嘅，除非V自己係平凡空間。

喺內積空間入面嘅完整旗有幾乎唯一嘅正交基，佢唯一可以變嘅就係每支向量可以乘一個「單位」，即係長度係1嘅純量（例如1、-1、i）。呢件事用歸納法好易就證明到。

將成件事抽象化嚟講，呢個基喺唔計極大環面作用之下係唯一嘅：支旗對應住Borel羣，內積就對應個極大緊緻子羣。

## 穩定器
一般線性羣GL_n(\R)好自然咁作用喺\R^n上面，喺呢個作用之下，標準旗嘅穩定器子羣就係可逆上三角形矩陣組成嘅羣。

再一般啲嚟講，一支旗嘅穩定器（對所有i 都符合T(V_i)嘅線性映射）用矩陣嚟講（用適應基），就係所有區塊上三角形矩陣所組成嘅代數，區塊大細係d_i-d_{i-1}，下三角形矩陣或者區塊下三角形矩陣嘅行爲唔單止受支旗嘅選擇影響，仲會收到個基嘅選擇影響，上三角形矩陣就唔會。

一支完整旗嘅穩定器子羣係一般線性羣嘅一個Borel子羣，而啲唔完整旗嘅穩定器就係啲拋物子羣。

旗嘅穩定器子羣對支旗嘅適應基有個自由遞移嘅作用，所以除非個穩定器係平凡，如果唔係適應基係無可能唯一嘅，只有兩個情況穩定器會平凡：一係個向量空間V係0維嘅，二係個向量空間係\mathbb{F}_2之上一維嘅，亦即係話個向量空間係只有一個基嘅。

## 子空間套
喺一個無限維向量空間V入面，例如做緊泛函分析，旗嘅概念推廣咗去**子空間套**嘅概念。子空間套係一堆V嘅子空間，包含關係喺上面係個全序（即係入面任何兩個子空間，其中一個係另一個嘅子空間），同埋喺任意嘅交集同埋閉線性生成都係封閉嘅。睇埋套代數。

## 集合論嘅類比
用單元素場嘅角度嚟睇，一個集可以當做單元素場上面嘅向量空間（呢個睇法解釋咗好多Coxeter羣同代數羣之間嘅類比）。

係呢個睇法之下，一個集上面嘅排序對應住一支完整旗：例如，一支旗\{0\}\subset\{0,1\}\subset\{0,1,2\}對應住排序0\leq 1 \leq2

## 睇埋

* 過濾 (數學)
* 旗流形
* Grassmannian
* Matroid

## 參考資料

### 書目
*
基數效應

**基數效應**（）講緊喺同比口徑下，由於上一年度財務或經濟數據因某啲因素導致偏低或偏高，令嗰年數據出現高增長或大幅下降嘅情況。

## 參考
國民收入

**國民所得**（又叫**[[國民生產總值]]**、**本地居民收入**）係反映整體經濟活動嘅重要指標，所以成日用喺總體經濟學嘅研究度，亦係國際投資者好著重嘅國際統計項目。

反映本地居民收入嘅兩個主要統計數字係**本地居民總收入**（，即**GNI**）同**本地居民淨收入**（，即**NNI**），前者計算一段特定時期本地居民嘅總體收入，後者就計算總收入扣除折舊。理論上，呢兩個數字應分別等於國民生產總值（GNP）同國民生產淨值（NNP）。

## 連出去
* 香港政府統計網頁
生活水準

**生活水準**（）一般用人均實際收入（即調整通貨膨脹）同貧困率等標準衡量，其他標準包括健康護理品質、收入增長不均同教育水準，例如有某啲商品嘅多少（例如每一千人嘅冰箱數量），或反映健康個指標如預期壽命。生活水準係人可以生活喺一個時間同地點而滿足佢哋嘅需要同想要嘅容易程度。

生活水準唔同生活質素，後者考慮到物質嘅生活水準同其他生活嘅元素，例如休閒、安全、文化資源、社交活動、健康、環境品質問題等，呢啲判斷必須基於更複雜嘅評估方法，而判斷往往牽涉到政治，繼而引起爭議。即使喺兩個國家或社會有類似嘅物質生活水準，兩者都可能因生活品質嘅因素而有唔同嘅吸引力。

## 連出去
*''Industrial Revolution and the Standard of Living'' by Freddy Madero
黃金儲備

**黃金儲備**（）係各國中央銀行喺外匯儲備中所持有嘅黃金資產。喺金本位制度被放棄之後，仲由各國央行做貨幣發行準備嘅用途。

## 官方黃金儲備

## 睇埋
*投資黃金
把砒霜留給自己

《**把砒霜留給自己**》（）係由香港導演劉翁同佢公司「What A Sunny Day」製作嘅香港電視劇，改編自網絡作家「Mr. Pizza」短篇小說，由10個單元故仔組成，每集30分鐘。套劇喺2020年11月12號喺OTT平台hmvod上架，再喺2021年3月1號Netflix全套上架，劇集內容結合懸疑、喜劇、浪漫等唔同元素，一上架就打入Netflix香港排行榜最高第二位。

## 演員一覽
### 交易
*劉浩龍 飾 韓老大
*陳漢娜 飾 雯雯
*高進 飾 手下阿威
*李建邦 飾 Alex

### 花卉種植指南
*蘇皓兒 飾 Tiffany
*王智騫 飾 張樂
*楊樂文 飾 Dave

### 睡房暗殺者
*周祉君 飾 阿簡
*薛國斌 飾 醫生
*張殷慈 飾 美女護士
*劉泉 飾 特工A
*鄧禮迪 飾 特工B
*陳澄騫 飾 政壇人物元秋
*彭思穎 飾 美女助選員

### 洗碗
*何浩源 飾 林生
*袁綺雯 飾 林太
*洪助昇 飾 李生
*田宇軒 飾 輝仔
*吳觀琳 飾 輝媽
*張若錡 飾 神秘女子

### 修橋補路. 屍骸
*劉浩龍 飾 彭老師
*林子博 飾 王Sir
*李駿傑 飾 發仔
*吳志維 飾 阿樂
*杜沚諾 飾 阿強
*張丹蕾 飾 女記者Kit

### 水底三十尺
*徐智勇 飾 何國強
*鍾柏豪 飾 阿輝
*洪助昇 飾 森仔
*蘇宸褕 飾 大邦
*鄭嘉欣 飾 阿怡
*陳桂芬 飾 英姑

### 看雲的日子
*蘇宸褕 飾 阿龍
*蔡宛珊 飾 袁彩雲
*熊倬樂 飾 街坊兒子

### 星期日早上
*余潔滢 飾 Suki
*蘇皓兒 飾 Miko
*劉志偉 飾 Don
*徐智勇 飾 榮Sir

### 豆花的故事
*陳子豐 飾 康Sir
*林慧韡 飾 廖偉亮
*唐浩然 飾 家昇
*李健宏 飾 咪哥
*鄭健樂 飾 顏老闆
*洪偉良 飾 陳生

### 十九號列車
*黎學勤 飾 家全 / 副車長
*梁嘉進 飾 老闆 / 車長

## 每集內容

## 出面網頁
*hmvod：把砒霜留給自己
*netflix：把砒霜留給自己
格價

**格價**，係講緊消費者對同一商品去做價格比較，去搵出最平嘅價格。隨住互聯網興起令市場資訊更流通，格價行為變得越嚟越普遍，當中唔少格價行為係透過專門提供格價服務嘅網站去做。2005年，英國格價網站產業嘅總收入有成1.2至1.4億英鎊。

## 參考
個人收入

**個人收入**（）講緊喺經濟學入面國民收入分配到個人手度之前，喺應扣除或應加入實際攞到嘅所得總額。

## 投資

有關攞個人收入做投資，一種常用嘅方法係平均成本法（DCA），DCA 做法如下：投資者每月攞自己入息裡邊其中一橛仔（例如 500 文）出嚟投資，例如買黃金呀噉；呢種做法相對於（例如）一次過攞 20,000 文出嚟買一大批股票；如是者儲吓儲吓，過咗若干年之後呢位投資者就會儲到好多投資，可以趁價高，賣晒手上啲貨佢—噉做嘅利潤可以有成 25 至 50% 咁多，然後佢就可以用賺到嘅呢一筆錢去幫手買車或者買樓。

平均成本法被指有好多優點，例如係入場門檻低，可以訓練自己嘅紀律，又可以避免「唔好彩，落手嗰陣撞啱市場處於不利狀態」嘅風險... 等等。呢種策略被指係好適合唔同嘅人士—例如啱啱出嚟社會做嘢嘅年輕人，或者想儲錢第時供仔女讀書嘅父母呀噉。
## 參考

## 睇埋
*國民收入
功能性文盲

**功能性文盲**（）係指有閱讀、書寫或計算能力，但係就缺乏利用呢啲能力「嚟處理某啲日常生活事務或應聘嘅能力」。同佢相對嘅係文盲，指冇辦法用任何語言閱讀或書寫，甚至冇辦法讀寫簡單嘅句子。

## 參考

## 連出去
* Lituraterre.org - European psychoanalytic group for research on the causes of illiteracy
* Begin to Read
* QuickReads
先賦地位

**先賦地位**（），講緊某人擁有嘅嘢係被事先畀咗、並且通常冇辦法被改變嘅社會地位。一個人嘅社會地位喺社會學入面係好重要，同個人喺社會中嘅權力、義務、行為、責任等密切相關，決定咗個人嘅角色定位。

## 參考
普通合夥人

**普通合夥人**（）係指某人參與至少已有一人存在嘅商業形式。普通合夥人有責任對公司嘅經營行為負責任。

## 參考
有效需求

**有效需求**（；縮寫：**ED**），即係人有能力並且願意購買嘅需求。

## 參考
* 推動結構調整 增加有效需求 中國經濟網 2014-05-30
職業安全

**職業安全**，又叫**產業安全**、**工業安全**，係一種跨領域研究，橫跨自然同社會科學，包括職業醫學、公共衛生、安全工程學、人因工程學、毒理學、流行病學、（勞動研究）、公共政策、勞動社會學、、組織心理學、工商心理學、安全管理學、危害分析同風險評估、社會法同勞動法等領域。4月28號係世界職業安全衛生日。

## 拎
*工地安全座談培訓套件 -  香港建造商會
貧窮門檻

**貧窮門檻**（）又叫**貧窮線**或**貧困線**，係為滿足生活標準而有嘅最低收入水平。

## 連出去
* 香港經濟研究中心：香港的貧窮狀況及收入不均
* History of the U.S. Poverty Line by Tom Gentle, Oregon State University.
* 2006 United States Department of Health and Human Services Poverty Guidelines
利潤最大化

**利潤最大化**（）喺早期西方資本主義，純經濟學嘅角度，企業嘅行為目標，就係利潤(𝜋)最大化。近期嘅經濟學都加入倫理學嘅角度。相信以長線嚟講，只有具商業信譽、社會責任嘅企業，佢嘅利潤先會有最大化。當邊際收益邊際成本（MR=MC），即邊際利潤係零嗰陣，利潤達到極大化。
基本口糧

**基本口糧**（）又叫**基本糧**，講緊人類個體維持生存嘅基本糧食需求量。佢嘅消耗量同人體需求嘅熱量成正比，唔單止同生活水平、飲食結構、勞動強度有好大關係，同時都同生命嘅各個階段、性別差異同體格差異有好大關係，屬於營養學嘅概念。
營養學

**營養學**（）係一門研究營養同身體之間關係嘅學科。

## 睇埋
*消化系統
*進食

## 目錄學
* 
* Curley, S., and Mark (1990). *The Natural Guide to Good Health*, Lafayette, Louisiana, Supreme Publishing
* 
* 
* 
* 
* 

## 連出去

* Diet, Nutrition and the prevention of chronic diseases by a Joint WHO/FAO Expert consultation (2003)
* UN Standing Committee on Nutrition – In English, French and Portuguese
一生何求 (陳百強嘅歌)

《**一生何求**》係陳百強喺1989年出嘅歌，亦係無綫電視劇《義不容情》嘅主題佢。隻歌改編自王傑歌《惦記這一些》，由王文清作曲、蘇德華編曲、潘偉源填詞，並收錄喺陳百強第十八張粵語專輯《一生何求》，係佢其中一個。

## 獎
隻歌做咗1989年度十大中文金曲同1989年度十大勁歌金曲。潘偉源亦攞到1989年度十大勁歌金曲頒獎禮嘅最佳填詞獎。

2010年，隻歌入選華語金曲獎歌「30年30歌」，國際華語音樂聯盟點評：「香港樂壇黃金年代的勵志之作，凝聚人生哲理，隨電視劇紅遍大江南北，這首翻唱遠遠超越了原唱。」

## 翻唱版本

## 參考
喜氣洋洋

《**喜氣洋洋**》係香港歌手徐小鳳嘅歌。隻歌改編自日本歌手五輪真弓嘅《》，由鄭國江填詞，吳智強編曲；收錄喺1979年推出嘅專輯《夜風中》。佢一直係為喜慶場合助興嘅歌，近年因多作「幸災樂禍」嘅用途而紅咗，做咗一個網絡迷因。

## 介紹
《》原本係一隻情歌，被徐小鳳翻唱，以非主打歌收錄喺《夜風中》，係1970年代尾少有嘅粵語Band Sound歌。鑒於佢係夜總會歌手，鄭國江特登填成一隻喜慶場合歌助興曲。《喜氣洋洋》亦被視為賀年曲，係徐小鳳新年嗰陣喺「紅館前身」海城夜總會必唱嘅熱門歌。

據蘋果日報報導，《喜氣洋洋》喺1991年已略染上反諷嘅色彩，無綫電視劇《老友鬼鬼》張衞健演嘅鬼因梁藝齡飾演嘅女角就嚟死而嫁畀佢，唱咗呢隻歌。2000年代，隻歌開始被高登討論區會員用歌詞配搭高登圖示嚟嘲諷佢哋討厭嘅人物同組織，例如2009年患上人類豬流感嘅藝人鄧麗欣。

2012年，民建聯嘅劉江華喺立法會選舉落選，市民到佢沙田區議員辦事處前播《喜氣洋洋》慶祝。2015年，建制派立法會議員鍾樹根同葛珮帆落選區議會，網民到二人辦事處唱呢隻歌，被多間傳媒報導；建制派喺2019年區議會選舉大敗後都係咁。

2016年2月，美籍香港歌手李玟喺《我是歌手4》第六集翻唱咗呢隻歌，並攞到嗰集觀眾票選第四名。

有人問過鄭國江同徐小鳳嘅睇法，前者對呢隻歌再次翻紅覺得好開心，並對佢變咗做一隻「好百搭、好奀皮（頑皮）」嘅歌覺得「莫名其妙」。後者話網民「真曳曳」。網民用《喜氣洋洋》幸災樂禍嗰陣，成日會講句「有請小鳳姐」做引子或借代全詞。2016年徐小鳳辦演唱會嗰陣就引嗰句說話做口號：「既然青春留不住，不如有請小鳳姐」。

## 參考
石鏡泉

**石鏡泉**（，）係《香港經濟日報》嘅創辦人之一，曾經做過該集團嘅執行董事、副社長兼研究部主管，亦係香港一名股評人。佢喺2019年之前曾經喺香港電台主持電台節目。

## 背景
石鏡泉生於廣華醫院，讀中學之前住喺旺角砵蘭街74號地下一間賣皮革嘅住家舖後面。讀初中時搬去上海街住，高中期間再搬去通菜街定居。石鏡泉屋企人喺砵蘭街嘅橫門檔經營熟食同埋包租上海街、窩打老道以及登打士街嘅樓宇生意。佢讀過道群小學（初小）、農圃道官立小學（高小）、伊利沙伯中學以及香港華仁書院，後來就讀香港大學，做過香港大學學生會幹事，1970年代，身為香港大學學生會評議會內務秘書嘅佢參與過保釣運動，講過「只有嗰啲敢對歷史負責嘅，至配得做『人』。嗰啲唔敢面對歷史嘅，只配做『狗』。冇香港警方批准，五一三保釣示威都要如常舉行，因為做一個坐監嘅人，總好過做一隻坐喺辦公室嘅狗。」。

佢曾經從事貿易及製造業。佢主持過香港電台第一台逢星期六朝早09:20-11:00同鄺民彬主持嘅直播節目《投資新世代》，另外亦喺香港電台第二台《晨光第一線》有過「晨光大舊石」環節。

## 政治立場
石鏡泉係親中派人士，而家喺《經濟日報》撰寫《經濟與投資》專欄同埋《晴報》《石老師工作室》，撰寫專欄評論，當中有唔少評論係針對同批評泛民主派人士。佢亦曾經因為元朗恐怖襲擊事件前，煽動親中派對民主派示威者施行暴力嘅言論受到譴責，另外亦有少量傳媒人，形容佢係中共代理人。

### 「優質報道毋須犯險」文章被指蔑視新聞專業
2015年6月9號，佢喺《晴報》專欄發表題為「優質報道毋須犯險」嘅文章，內文質疑香港傳媒派記者去長江沉船同埋爆發新沙士嘅南韓，有冇新聞價值。壹傳媒工會發表題為「求真，必須走進現場」回應，提到除非資源有限，否則單靠轉載當地傳媒或國際通訊社嘅報道，會有可能礙於當地新聞自由嘅限制，或者有關新聞機構立場偏頗嘅問題，而影響新聞質素。關於文章提及嘅新聞，工會又指韓國係港人旅遊熱點，疫症爆發後，當地政府一直有限度咁發放訊息，連患者去咗邊間醫院都唔知，傳媒基於專業求真嘅精神，有責任蒐集第一手資料。工會又批評，石鏡泉嘅言論，係近乎誣衊嘅誇張評述，亦係對新聞工作者專業精神嘅蔑視。

### 元朗襲擊事件前夕鼓吹暴力對待反對逃犯條例修訂示威者
喺2019年，香港陷入逃犯條例爭議。去到7月20號，石鏡泉喺添馬公園舉行嘅一個，高調呼籲親中派支持者買藤條、塑膠水喉通等武器去對付反逃犯條例修訂嘅示威者，好多親中派參加者即場叫好。佢又話示威活動受美國惡意煽惑，行動者收受利益「亂中亂港」，形容香港現狀係「美國佬想中國死」，警告唔可以姑息丟磚塊、鐵枝嘅人。

第二日，就發生咗懷疑由有黑社會背景人士發起嘅恐怖襲擊事件，佢哋喺元朗站以藤條、鐵通襲擊手無寸鐵嘅市民，45人受傷，有唔少人就質疑，施襲者係咪被石氏嘅言論所煽動。

7月22號，《經濟日報》過百名記者對石嘅煽惑暴力言論深表震驚同極度遺憾，發聯署聲明促請石收回言論。《經濟日報》之後發聲明同石鏡泉「割席」，話佢嘅言論純屬個人意見。當晚，石鏡泉發表道歉聲明撤回言論。持股6%之David Webb向公司表示將於股東大會動議要求石鏡泉辭職。因應事件，有網民發起葛經濟日報集團旗下刊物。

去到7月23號，石鏡泉辭任執行董事同埋《香港經濟日報》副社長嘅職位，但仍然繼續擔任財經專欄作家。另外，喺同一日之後，石鏡泉冇再喺香港電台開咪。

政界唔同人士之後都有要求警察跟進石鏡泉嘅言論。例如，公民黨立法會議員郭家麒喺7月26號去咗灣仔警察總部報案，除咗要求調查事件本身，亦要求徹查石鏡泉嘅言論。另外，去到2020年6月，民主黨立法會議員林卓廷亦去信鄧炳強，舉報石鏡泉同何君堯涉及呢次嘅恐怖襲擊事件。林卓廷又批評，警察遲遲唔調查或檢控佢哋兩個，質疑警察係咪雙重標準寬鬆處理涉及撐警人士嘅嚴重罪案，甚至包庇、縱容有關涉嫌違法言行。

## 著作
* 
* 
* 
* 
* 
* 
* 
* 
* 
* 
* 
* 
* 
* 
* 

## 參考

## 出面網頁
* 香港電台石鏡泉
* 經濟日報出版社網上書店
* 香港電台網上財經頻道
* 中文書店：香港書城網上書店Hong Kong Book City -石鏡泉作者
* 廈門大學圖書館書目檢索系統-石鏡泉
* 香港記憶石鏡泉
產品生命週期 (市場學)

喺市場學上，**產品生命週期**（）係指一件產品喺出街之後一段時間內嘅銷售量嘅唔同階段變化。
## 階段
一般嚟講，除非一件產品係一啲生活必需品，否則件產品會經歷以下呢四大階段：
***進入階段**（introduction）：件產品啱啱出街，銷售量一般會慢慢噉增長，有唔少買家都肯試吓買件產品；不過因為多數買家都仲未熟識件產品，所以就算件產品設計得好，啲買家買嘅意慾普遍仲未係咁大，好多買家仲係想（例如）聽吓買咗件產品嘅人嘅意見先決定買唔買。
***增長階段**（growth）：件產品出咗街一段時間，喺市場上經已有一定數量嘅買家會習慣性噉買件產品，有更多嘅買家開始知道件產品存在同埋（假設件產品有返咁上下質素）聽過有關件產品嘅正面嘢；競爭者亦會開始嘗試複製件產品嘅優點，而賣家因為出現競爭而好多時焗住要減價。喺市場學上，「買家平均要買咗幾多件先會開始變成習慣性噉買」係一個受關注嘅課題。
***成熟階段**（maturity）：生產者夠嗮時間做研發，所以件產品嘅生產成本明顯跌咗，同時個市場嘅買家幾乎全部都經已識得件產品，即係話個市場嘅增長潛能開始見頂；就算係個市場最勁嗰啲生產者，佢哋都開始發覺件產品嘅銷售量唔再點樣升，於是有愈嚟愈多嘅競爭者有誘因離開個市場。
***衰竭階段**（decline）：件原先產品開始唔再啱個市場－新嘅產品係噉出現，呢啲新產品當中好多都會係件原先產品嘅替代品；因為呢啲原因，件產品嘅銷售量開始跌。一旦銷售量跌到咁上下，生產者正路會揀放棄件產品，最後件產品就會停產。
如果 Y 軸做銷售量，X 軸做時間，市場學上嘅產品生命週期可以畫成附圖噉嘅樣。

## 睇埋
*創新擴散
*顧客保留

## 文獻
*Day, G. "The product life cycle: Analysis and applications issues", *Journal of Marketing*, 45, Autumn 1981, pp 60-67.
## 攷
協同效應

**協同效應**又叫**加乘性**（）、**協助作用**（）、**協助效應**、**協同作用**或**加成作用**、**[[加乘作用]]**，講緊「一加一大於二」嘅效應。例如商業環境，市場或企業併購或合併，有可能產生互補不足，雙劍合璧嘅協同效應。
## 睇埋
*合作
*信賴
## 參考

### 文獻
*嘉藥資訊檢索起始平台

## 連出去

* definition and types of synergy
*Linden Dalecki on Media Synergy (2008)
*Synergism Hypothesis
*Buckminster Fuller's definition of Synergy
*Synergy and Dysergy in Mereologic Geometries
*Synergy. A general discussions forum
*http://www.youtube.com/watch?v=NisCkxU544c
*SYNERGY-ON - Technology and Consulting Management Group
產品生命週期

喺工業上，**產品生命週期**（**product life cycle**）係指一件產品由研發出現、工程設計、量產、俾人買、俾人用以至俾人揼去垃圾桶嘅過程。
心靈模型

**心靈模型**（；）指一個認知系統對世界嘅運作方式嘅理解。例如一個人嘅心靈模型正路會包含「地球環境下嘅物體會受重力影響」嘅物理法則。

有管理學研究者試過對一啲公司嘅內部文件做內容分析，指出組織決策者嘅心靈模型會影響一個組織改變同適應新環境嘅能力－「環境太平得滯」同「決策者留意唔到改變嘅需要」都會搞到一個組織嘅決策者留意唔到生意環境嘅變化，阻礙一個組織嘅學習同適應，往往會喺幾年後搞到個組織因為適應上嘅失敗而大受損失。

## 引述
ICloud

**iCloud**係蘋果公司提供嘅線上同步儲存服務同雲端計算服務，一開始有5 GB嘅空間，可以去買儲存空間。用戶可以喺iCloud入面存儲音樂、照片、應用資料、檔案、聯繫人同日曆等，並將無線推送到用戶所有支持iCloud同步嘅設備上，而唔使用連接線來同步。iCloud而家可以存儲第三方應用嘅數據並同步蘋果設備上。

## 同類產品比較

## 參考
夢在無夢的夜裡

《**夢在無夢的夜裡**》（）係臺灣歌手王傑嘅第二十二張個人專輯同埋第十五張國語專輯，呢張唱片響1995年2月開始由飛碟唱片發行。

## 曲目

## 唱片版本
* 錄音帶版
* CD版

## 音樂錄影帶
* 夢在無夢的夜裡
* 沒有愛哪有恨

## 攷
珍妮花

**珍妮花**可以係：
*珍妮花，外國女子姓名。
*珍妮花 (導演)，臺灣導演。
*珍妮花露柏絲，美國女歌手同女演員。
*珍妮花魯殊，美國女歌手。
*珍妮花羅倫絲，美國女演員。
只是太愛你

《**只是太愛你**》係香港歌手張敬軒喺2011年4月15號由香港環球唱片出嘅《P.S. I Love You》唱碟入面第15隻歌。由Johnny Yim編曲，張敬軒作曲、填詞、監製同演唱。

## 簡介
呢隻歌最早收錄喺2010年9月27號出嘅《張敬軒 Moov Live 2010》。2019年年頭，中國大陸網民為電影《比悲傷更悲傷的故事》配上張敬軒之前一手創作嘅《只是太愛你》做配樂，引起聽同翻唱熱潮。喺2021年1月7號張敬軒出嘅《The Brightest Darkness》唱碟第17隻歌，佢收錄咗呢隻歌同重新製作。

## 獎
*2012年11月2號：第12屆全球華語歌曲排行榜「年度20大金曲」

## 攷

## 連出去
*張敬軒《只是太愛你》嘅官方影片
櫻花樹下

《**櫻花樹下**》係香港歌手張敬軒喺2008年7月11號由香港環球唱片出嘅《Urban Emotions》唱碟入面第3隻歌。由林若寧填詞，伍卓賢作曲，劉志遠編曲，單立文、梁飛翔、C.Y. Kong、Davy Chan，張敬軒演唱。呢隻歌係張敬軒嘅其中一隻經典作。

## 簡介
《櫻花樹下》係講若有所失的初戀嘅感覺。周柏豪喺《Imperfect Live 2013 Collection》音樂會同張敬軒唱過呢隻歌。2018年，即係《櫻花樹下》出咗10年之後，張敬軒出咗《百年樹木》去寫完呢段愛情故事。2022年，喺PopCorn「SING」級生日會嘅時候，張敬軒提及到櫻花樹下有經過重新編曲，而且之後有多次演出呢個新嘅版本。

## 演唱
下面剩係收錄佢自己喺其他地方表演過呢隻歌：
*Hins Live in Passion 張敬軒演唱會2014
*張敬軒×香港中樂團盛樂演唱會

## 攷

## 連出去
*張敬軒《櫻花樹下》嘅官方音頻
新疆拘留營

**新疆拘留營**（；；），被中華人民共和國政府正式叫做**職業技能教育培訓中心**，係由新疆政府同黨委運作嘅拘留營。人權觀察話佢哋由2017年開始就同維吾爾族同其他穆斯林灌輸人民戰爭係恐怖主義，而佢哋響2014年就實施呢個政策。有好多國家同人權組織就聲稱呢個營係打壓人權、唔人道對待、強姦同折磨，仲指控有種族清洗。而有啲國家係支持呢個拘留營。

呢個拘留營係喺中共總書記習近平嘅管治底下建立。呢個拘留營喺區內嘅運作係由中共政治局委員暨黨委書記陳全國領導。拘留營被人報告係喺中國嘅法律體制之外運作。有報導話，好多維吾爾族喺未審判嘅情況下就被拘留，佢哋都冇對拘留嘅人提出任何指控（即係行政拘留）。據報導，本地當局喺個營到收押咗幾十萬維吾爾人同其他少數民族嘅人，目的係打擊極端同恐怖主義，同埋促進社會融合。

## 拘留營設施

再教育營基地、數量同設施無準確數據，大部分城市入面嘅「再教育營」由職業學校、黨校、普通學校或者其他官方場所改建而成，而城鄉教育營就大多係新起。學員受訓期間，一般市民唔可以自由出入學習營地，大門有武裝看守，部分配有疑似高牆、鐵網同瞭望塔等設施喺佢周圍，教育營附近亦有好多公安巡邏。

法新社喺2021年4月26號報導，佢哋訪問咗一對喺新疆住咗十年嘅加拿大夫婦，佢哋就形容，再教育營營區周圍嘅牆有約4.6公尺高，上面有鐵絲網，由監視器同埋警衛巡邏隊監控。

## 國際反應

## 被拘留過嘅人

*米日古麗·圖爾蓀：喺「新疆再教育營」受中國政府酷刑對待，監禁期間，佢一個仔更加喺中國當局監管下神秘死亡。佢係2018年公民力量獎得獎者。

*吐爾遜娜依·孜亞吾頓（Tursunay Ziyawudun）對BBC表示，佢喺「再教育營」裏面嗰9個月，「每晚」都有女性被從牢房中帶走，被一名或多名蒙面中國男子強姦。

## 中方對外回應
中國對於新疆拘留營侵犯人權嘅指控一概否認。例如，對於其中曾經被囚禁係喺入面，之後逃出嘅米日古麗·圖爾蓀，中國話佢講嘅係「一個撒謊者編造的虛假故事」。不過，亦有一啲媒體，反駁中共喺呢方面嘅宣傳造假。

### 反駁指控記者會疑似造假
中國外交部喺2021年進行過一場記者會，安排幾名自稱維吾爾族人發言，試圖反駁呢啲指控，但就被踢爆疑似造假。其中一名發言，自稱叫做塔黑日江·托合，喺入面結業嘅學員，就被揭發幾月前喺2020年7月14號新華網一段宣傳回鄉創業嘅片段入面現身，當時自稱係上海復旦大學畢業，之後返去和田市創業。而喺呢段新華網嘅宣傳片入面，亦冇提過任何喺新疆受培訓嘅經歷，反而強調自己擁有復旦大學嘅高學歷。世界維吾爾代表大會嘅發言人話，北京咁做係欺騙國際社會，又話嗰個人如果係上海復旦大學畢業學生，佢當年高考嘅成績應該相當高，漢語讀寫能力亦有一定水平，根本唔使再特別去學習國家通用語言和同埋文字。

## 睇埋
*維吾爾族種族滅絕
*新疆棉花風暴
*非法拘留
*非法禁錮
*強姦

## 攷同註
### 註

### 攷

## 連出去

* Xinjiang Documentation Project at the University of British Columbia
* Xinjiang Data Project at the Australian Strategic Policy Institute
*  (Wikisource)
反話

**反話**（；），又叫**反諷**、**反詰**、**反語**、**倒反**，即係表達同字面意思相反嘅意思嘅手法。修辭學上就叫做**反諷法**或**倒反法**，係常用嘅修辭或講嘢嘅技巧。反話可以係用本身詞語相反嘅意思嚟表達原意，通常係用褒義詞代替貶義詞，就好似婉曲嘅微辭，不過唔一樣。

反話嘅作用係產生幽默感同諷刺性，有時比正說更加有味道。反語一般係用嚟批判、揭露壞人壞事，喺文章之中可以變得幽默、諷刺嘅表達效果，增強文章嘅感染力。反話可以有諷刺意味但係唔係一定要有嘅。

判斷係咪反話，主要係要睇語氣同語境。

## 例子
* 「我那時真是聰明過分，總覺他說話不大漂亮，非自己插嘴不可。」「唉，我現在想想，那時真是太聰明了。」朱自清《背影》
*: 呢度嘅「聰明」係指「蠢」，即係原本「聰明」相反嘅意思。
* 當你計錯數嘅嗰陣，人哋同你講：「哇——你真係好叻啊——」
*: 呢度你計錯數就梗係唔叻啦，人哋話你叻自然就唔係字面意思，加上語氣咁搞鬼，就可以推斷出人吔講反話，係話你差。

## 睇埋
*委婉語
*誇張
*語境
*雙重意思
動態定價

**動態定價**（），粵語又有俗稱**海鮮價**，係廿一世紀初開始興起嘅一種定價策略：動態定價係指「件產品嘅價錢由而家呢一刻嘅市場需求決定」，而市場需求好多時都會用一啲專化嘅電腦演算法嚟定時定候（例如每個鐘頭一次）估計，令到一間公司可以喺需求提升嗰陣收多啲錢，將利潤最大化。

## 個案
好似優步（Uber）噉，就係動態定價嘅一個出名例子，優步嘅流動應用程式可以俾人通過網絡嚟約車，方便住喺城市嘅人可以唔使自己揸都可以有車坐，喺廿一世紀初嘅西人國家頗為受歡迎，優步採取咗動態定價嘅做法－
*優步約車係用流動應用程式做嘅，所以優步公司可以輕易噉知道每一刻時間有幾多客想約車（需求量）；
*簡單講，優步約車有一個**標準約車費**，而優步嘅流動應用程式會將個標準約車費乘以一個數（multiplier），乘嘅數同嗰一刻時間嘅需求量成正比，再用最後得出嘅數做實際嘅約車費；
*所以一旦需求量升，例如係朝頭早多人要返工嘅時段、或者落雨好多人想坐車返屋企... 呀噉，約車費就會升，而且成個過程高度自動化。
優步嘅做法俾唔少人批評，例如有用戶投訴話佢哋落雨想約車嗰陣，發現約車費突然升咗成 8 到 10 倍，搞到佢哋好麻煩。不過商界一般都公認，優步嘅做法係廿一世紀初定價策略上嘅一大創新。

## 睇埋
*數碼營銷
*流動營銷

## 引咗

## 拎
* AI 運作嘅動態定價會唔會搞到香港嘅消費者走入虛擬瘋癲？，南華早報
容樂其

**容樂其**（ ；  ），香港輔仁媒體總編輯、時事評論員。祖籍廣東東莞，喺香港出世同長大，早年就讀香港大學理學院，曾經做過中學教師、社會民主連線梁國雄議員助理同埋副秘書長。

## 事蹟
2008年4月，喺裘錦秋中學（葵涌）擔任教師嘅容樂其被一名不滿被佢罰企嘅中三學生揮拳打傷右眼，導致眼部瘀傷同撕裂，涉案學生最後被判入更生中心  。

2010年8月發生馬尼拉人質事件後，容樂其喺一個批評菲律賓警方救人不力嘅Facebook群組留言，話香港人將菲律賓傭工當奴隸，淨係畀好少人工，所以無權要求菲律賓特種部隊營救香港人質，唔少網民批評佢「冷血」、「幸災樂禍」。  《文匯報》亦有文章批評佢邏輯混亂同冷血  。

## 政治立場
佢曾經被視為社民連嘅新一代，但之後立場轉趨模糊，甚至不時攻擊民主派同本土派，近年亦同唔少親中派，例如容海恩、鄧家彪，陳志豪有唔少互動，又喺曾經喺容海恩黨友何厚祥嘅議辦開張時，自動請纓去撐場。另外，佢所主理嘅輔仁媒體，背後亦有全國政協張家敏嘅支持。時事評論員黃世澤亦喺2018年3月，多次公開話，輔仁媒體應該被視作同點新聞一樣，係親共媒體處理。

## 參考

## 出面網頁
*
銷售

**銷售**（；）係指一個賣家親自同可能買家見面，並且嘗試親身說服對方買自己嘅產品。做銷售嘅人叫**銷售員**，口講可以叫「sel1 si2」。
定價

**定價**（**pricing**）係指生意人制定自己產品嘅價錢嘅過程，有好多策略可以用。
定價策略

**定價策略**（）係營銷上嘅一個大課題，指賣家喺定一件產品嘅價錢要點定，先可以令自己嘅利潤有咁大得咁大。
## 概論

例如動態定價（dynamic pricing）就係廿一世紀初開始興起嘅一種定價策略：動態定價係指「件產品嘅價錢由而家呢一刻嘅市場需求決定」，而市場需求好多時都會用一啲專化嘅電腦演算法嚟定時定候（例如每個鐘頭一次）估計，令到一間公司可以喺需求提升嗰陣收多啲錢，將利潤最大化。

好似優步（Uber）噉，就係動態定價嘅一個出名例子，優步嘅流動應用程式可以俾人通過網絡嚟約車，方便住喺城市嘅人可以唔使自己揸都可以有車坐，喺廿一世紀初嘅西人國家頗為受歡迎，優步採取咗動態定價嘅做法－
*優步約車係用流動應用程式做嘅，所以優步公司可以輕易噉知道每一刻時間有幾多客想約車（需求量）；
*簡單講，優步約車有一個**標準約車費**（standard rates），而優步嘅流動應用程式會將個標準約車費乘以一個數（multiplier），乘嘅數同嗰一刻時間嘅需求量成正比，再用最後得出嘅數做實際嘅約車費，**實際約車費** = **標準約車費** \times \text{multiplier} ；
*所以一旦需求量升，例如係朝頭早多人要返工嘅時段、或者落雨好多人想坐車返屋企... 呀噉，約車費就會升，而且成個過程高度自動化。
優步嘅做法俾唔少人批評，例如有用戶投訴話佢哋落雨想約車嗰陣，發現約車費突然升咗成 8 到 10 倍，搞到佢哋好麻煩。不過商界一般都公認，優步嘅做法係廿一世紀初定價策略上嘅一大創新。

## 睇埋
*市場
*需求同供應
*電子遊戲搵錢方法
## 攷
汽車展

**汽車展**（**auto show**），簡稱**車展**，係指展示汽車嘅展覽。汽車公司嘅人會嘗試喺呢啲展覽嗰度展示俾消費者睇自己公司嘅車幾咁掂。
港人講地

**港人講地**係一個香港親北京派嘅網媒同互聯網平台，由梁振英齊心基金旗下子公司經營。

根據香港中文大學傳播與民意調查中心喺2019年11月嘅民調，港人講地嘅公信力評分為4.29，喺網上媒體中排名倒數第一，係10間網上傳媒中公信力最低。

## 簡介
「港人講地」網站及群組由前行政會議成員張震遠及梁振英競選辦顧問鄧爾邦成立嘅「齊心基金有限公司」管理，多刊登梁振英支持者撰寫嘅議政文章，即時轉載高官發言，並引用網民提供嘅政治漫畫。目前位於九龍荔枝角長順街7號西頓中心3305-7室。

## 內容
除咗一般嘅新聞報導之外，亦設有點播、直播、有聲專欄、港人觀點、部落格等部份。佢亦都好似其他報章噉，提供爆料部份，供讀者報料。

## 涉事
喺2021年，有學術期刊分別發表文章，話港人講地雖然自稱係新聞平台，但實際係散播政治宣傳嘅平台，可信度備受質疑，而且被中文維基百科列作唔可靠嘅資料來源。

### 被指造假
2015年3月17號，梁振英出席行政會議前喺請願區接收請願信，新聞統籌專員馮煒光喺政府新聞處人員喺場下，以自己嘅iPhone影低收信情況。幾個鐘後，疑似以該角度拍攝嘅卻出現喺「港人講地」facebook專頁。該專頁聲稱係收到「讀者」手機拍攝片段，又強調梁接信時絕非「急急腳」離開，而係「駐足細心」聆聽。記者事後詢問馮有冇提供片段畀政府以外嘅網媒，但未獲正面回答，只稱拍片係「習慣」只為留下紀錄，引起批評。

### 涉及中共發放假新聞系統
美國獨立社交平台研究公司Graphika喺2021年2月發表報告，指出有數以百萬計嘅虛假社交平台帳戶有組織同有系統咁幫中共唱好，呢啲戶口，2019年起集中攻擊香港反送中運動，去到2020年武漢肺炎疫情爆發後，呢啲網軍又將重點改為幫中國講好話，同時抵毀美國喺武漢肺炎期間嘅抗疫工作。報告點名提到，包括港人講地在內嘅多名親中派人士同網媒，仲有中國外交部發言人趙立堅、多位中國駐外大使等，有份參與散播垃圾假資訊（spamouflage）。報告又話，有關活動有幕後組織同資金支持。

### 卷入涉發報煽動仇視影片官非
有申索人，入稟狀向屈穎妍等人涉發放煽動仇恨精神病人影片。申索書指屈穎妍喺網上，發布煽動仇恨精神病人影片，同時「港人講地」予以轉載、 Google冇將影片下架。3名答辯方分別係屈穎妍、圈傳媒（即「港人講地」母公司），同埋香港Google，指佢哋涉違《殘疾歧視條例》。

## 相關派別
*梁振英
*圈傳媒
*親建制派

## 参考資料

## 出面網站
楊美琪

**楊美琪**可以係指以下嘅人：

* 楊美琪 (節目主持人)，香港商業電台舊時節目主持人
* 楊美琪 (香港律政司)，香港律政司副刑事檢控專員
* 楊美琪 (歌手)：中國女歌手，女子演唱組合CH2成員。
楊美琪 (節目主持人)

**楊美琪**（Yeong Mee Kei，），係香港商業電台舊時節目主持人，曾經就讀香港中文大學。

## 個人生活
佢喺參與新生精神康復會dayday330 行動嘅時候，提到自己鍾意去旅行。

## 參考
楊美琪 (香港律政司)

**楊美琪**，香港律政司人員，而家係刑事檢控專員，喺逃犯條例修訂草案風波期間，因為專責處理反修例示威嘅政治檢控，而得到一定傳媒嘅關注。

## 爭議

### 被指對參與泛民主派初選人士企圖未審先判
喺針對2020年香港民主派初選嘅政治檢控拘捕入面，楊美琪擔任律政司嘅代表。律政司喺2月28號起訴47名泛民主派參與初選人士，但係去到開庭嗰陣，先話要時間處理大量數碼鑑證，要求押後3個月去到5月31號再次提堂，期間反對所有被告保釋。多名辯方律師喺庭上表明反對，質疑時間太長唔合理，又批評差人未做好調查急於提控，係自相矛盾。由於多名被告都係區議員，多名辯方代表都批評咁做阻住佢哋做嘢，對佢哋嘅選民極度唔公平。民主黨前主席劉慧卿喺第二日聆訊（3月2號）嗰陣有嚟旁聽，批評律政司做法離譜，唔止未完成舉證，仲想未審先判將40幾人送去監獄還柙，形容係香港法律界嘅大醜聞，無嗮程序公義，又呼籲中央政府尊重中英聯合聲明。

去到2022年7月，美國國會轄下嘅美國國會及行政當局中國委員會發表咗一份關於香港檢控人員喺政治檢控案件入面所扮演嘅角色嘅研究報告，報告建議美國政府向包括楊美琪在內，合共 15 名曾參與政治檢控案件嘅律政司人員作出制裁。

## 參考
贊助

**贊助**（**sponsorship**）係指支持一件活動或者一個組織，做法可以係透過捐錢或者捐物資，目的通常係為咗宣傳。例如汽車公司贊助賽車，為賽車手提供零件等嘅支援，然後賽車手就會（例如）喺車上面展示贊助商嘅嘜頭或者公開多謝贊助商，幫汽車公司達到宣傳嘅效果。

## 贊助嘅例子
* 香港公益金百萬行
* 賽馬會青少年足球發展計劃
* 中銀人壽香港超級聯賽
* 獎學金
* 贊助式廣告
郵票博物館 (日本)

**郵票博物館**（）係喺日本東京都豐島區專門展示同郵票有關藏品嘅博物館，由一般財團法人水原集郵財團運營，係東京都嘅登錄博物館（第68號，1991年）。

## 簡述
郵票博物館設有會員制度，會員可以免費參觀博物館，並可以利用圖書室嘅閉架圖書。遊客參觀郵票博物館嗰陣，可以用郵票去畀參觀費。

## 參考

## 連出去
*郵票博物館
人肉廣告牌

**人肉廣告牌**（**human billboard**）係賣廣告嘅一種方法，指請個人攞或者孭住一個廣告喺街上面企喺度或者行嚟行去，達到宣傳嘅效果。
布拉格起義站

**布拉起義站**（）係布拉格地鐵C綫嘅其中一個站。個站名係嚟自附近嘅布拉格起義（Prague Uprising）。

類:鐵路站
同2022年冬季奧林匹克運動會有關嘅問題

同2008年夏季奧林匹克運動會一樣，北京搞2022年冬季奧林匹克運動會有相關嘅問題同爭議，包括宣傳歌曲抄襲，同埋因應中國人權問題（例如中國喺香港、西藏、新疆同埋內蒙古嘅種族滅絕同非人道罪行）要求轉場同杯葛等。
## 宣傳歌曲抄襲
今屆冬奧會由孫楠同譚晶合唱嘅歌曲《冰雪舞動》疑似抄襲咗2013年迪士尼動畫電影《魔雪奇緣》中嘅歌曲《冰心鎖》。兩首歌都用鋼琴作爲主要樂器，前奏好相似，而且都係八拍子，節奏幾乎完全相同。

## 要求轉場同杯葛嘅聲音

因應一啲同中國公民人權有關嘅爭議（例如維吾爾人嘅大清洗，香港以香港國家安全法打擊泛民主派、香港本土派陣營等），國際社會出現咗一啲要求抵制北京冬奧或者轉換場地嘅聲浪，當中有啲贊助商都被維權人士質問。呢啲聲音除咗來自人權分子之外，亦有來自一啲各地政府嘅高官或者領導人。

### 加拿大
* 保守黨領袖Erin O'Toole公開表示，鑑於中國各項侵犯公民人權嘅罪行，針對新疆維吾爾族嘅中國公民進行種族滅絕，打壓香港人嘅人權，又無理拘押幾個加拿大公民，中國並唔適合主辦呢場世界體壇盛事，加拿大政府亦唔應該派團去參加這種政府舉行嘅冬奧會。 
* 綠黨領導人Annamie Paul就呼籲加拿大政府支持2022年冬季奧運會轉換場地舉行，又鼓勵加國挺身而出成為替代嘅舉辦地點。

### 美國
* 7名美國參議員喺美東時間3號，以中國人權紀錄為理由，提案希望國際奧林匹克委員會撤銷北京2022年冬奧嘅主辦權，改為選擇一個承認同尊重人權嘅國家嚟主辦該運動賽事。帶頭提案嘅佛羅里達州聯邦參議員史考特（Rick Scott）提到，中國對新疆維吾爾人組織集中營進行種族滅絕、限制香港人嘅人權，又威脅台灣等埋中國人。
* 共和黨佛州眾議員華爾茲（Michael Waltz）呼籲，國際奧會應將2022年北京冬奧地點改往其它地方。如果做唔到，拜登政府就應該抵制參賽，作為對中國侵害新疆人權嘅回應。。

### 社運團體
* 國際西藏網絡（International Tibet Network）執行主任曼迪·麥基昂（Mandie McKeown）曾經批評，國際奧委會選擇北京作為冬奧嘅場地，即係選擇咗佢哋熟知嘅惡魔。
* 喺3月3號，一個包括世界維吾爾代表大會（World Uighur Congress）、國際西藏網絡在內、由180個中國嘅人權團體組成嘅聯盟，針對2022北京冬奧發表公開信，呼籲世界各國領導人因中國嘅人權記錄而抵制2022年冬奧，佢哋又強調，咁樣先至可以避免各國運動員助長中國侵犯本國嘅公民人權同打壓異議人士嘅行為。
*2020年12月，人權觀察去信國際奧委會主席巴赫，話中國政府喺新疆同香港等地嘅鎮壓行動，對佢哋主辦2022年冬奧不利，又話中國嘅人權環境自2008北京奧運會以嚟明顯惡化。
*自由之家（Freedom House）表示，就算冬奧會按計劃舉行，政府官員、文化人士同贊助商都應該拒絕出席。
*美籍香港本土派社運人士邵嵐連同美籍藏人Tesla Zoksang喺2021年10月17號，喺雅典衛城嘅棚架，掛起西藏嘅「雪山獅子旗」同埋印有「光復香港，時代革命」嘅旗幟，呼籲杯葛呢次冬奧。邵嵐話，國際奧委會授予中國政府舉辦冬奧，係喺度傳遞對中國喺香港、西藏、東突厥同埋南蒙古等埋中國公民嘅種族滅絕同非人道罪行瞇埋眼當睇唔到嘅信息，國際社會必須團結一致杯葛2022北京冬奧。

### 宗教團體
* 2007年成立、喺伊拉克巴格達嘅伊斯蘭領袖團體全球伊瑪目理事會（The Global Imams Council，GIC）喺2021年12月30號聲明抵制呢次冬奧，並譴責中國通過壓迫、酷刑同埋獨裁統治，侵犯維吾爾族穆斯林嘅公民基本人權。2022年1月28號《環球時報》報導，聲稱理事會主席穆罕默德·巴基爾·布達里喺接受環球時報訪問嗰陣話，佢哋出嗰則聲明係俾世界維吾爾代表大會呃咗。理事會喺2月1號發表公告，話主席冇就呢件事接受過訪問，又話呢次公告並唔係對《環球時報》嘅回應。

## 反對轉場同杯葛嘅聲音
### 美國
美國奧林匹克與殘疾人奧林匹克委員會响2021年2月發表聲明，話美國奧委會反對杯葛冬奧會，因為事實證明，咁樣將會對選手產生負面影響，而唔能夠有效處理全球問題。

### 加拿大
加拿大奧林匹克委員會主席翠絲史密夫（Tricia Smith）話，加拿大奧委會對中國大陸而家發生嘅一些嘢有所擔心，但佢話杯葛冬季奧運，盞帶嚟反效果。

### 英國
英國奧林匹克協會表示，唔相信杯葛冬奧係正確嘅解決方法，重話運動員努力訓練只為參賽一刻，應該畀運動員代表國家出賽，佢哋又以杯葛1980莫斯科奧運會嘅做法為例，證明杯葛北京冬奧嘅做法行唔通，唔止令到運動員受到懲罰，亦唔可以解決政治問題。

### 澳洲
澳洲奧林匹克委員會主席莊高迪斯（John Coates）曾經响2020年10月向澳洲參議院外交、國防和貿易委員會提交咗一份24頁嘅信件，佢响封信話澳洲奧委會反對杯葛2022年北京冬奧，並反對任何會令呢個組織一切活動受到限制嘅修正案。

## 賽事判罰問題
喺男子1000米短道速滑賽事，有中國選手任子威、李文龍同武大靖參加。過程中由半準決賽到決賽都有本來係晉級嘅外國選手俾人用唔同理由取消資格，其中喺準決賽，南韓選手黃大憲同李俊瑞都由晉級變出局，代表隊向奧委會提上訴被駁回。最終任子威、李文龍包攬金銀牌。事件引發中韓外交風波。不過之後嘅男子1500米短道速滑，任子威喺準決賽因為犯規被判出局，而黃大憲最後攞到金牌。

而喺女子500米短道速滑半準決賽，中國選手范可新被影到，將場上路綫標示物推向對手，整跌咗佢，就冇被判犯規。

## 選手國籍議題
生於美國，歸化中國（大陸）而身為中國隊一員比賽嘅朱易，喺場上嚴重失誤，網上跟住出現大量對朱易身分同參賽資格嘅批評，亦有話中共運動員選拔制度對本地人唔公道嘅質疑。大陸多個社交媒體平台隨即大量刪除此類評論，又封鎖咗好多相關户口，中共官方亦反駁此類言論，為朱易同該國運動體制講好話。

谷愛凌被揭發，無放棄出世時得到嘅美國國籍。由於中共法例唔准中國國籍（大陸區域）嘅人擁有外國國籍，而奧運規則禁止冇某國國籍嘅運動員代表該國出賽，因此谷愛凌以中國隊身分比賽，證明咗佢理論上犯咗中共法例，然而實際上冇／未被追究。大陸官方甚至對此人嘅身分（含糊其辭）同比賽成績大肆公開表揚。谷愛凌喺網上被問及點解佢可以喺大陸境內，用到防火長城正常會禁用嘅互聯網平台發布消息，答咗啲違背中共立場以及不乎現實情況嘅嘢，惹嚟對佢個人及中共嘅法律同政治類批評。

## 雜項
彭帥被性侵犯疑雲，喺運動會舉辦之前冇幾耐出現，引嚟外間對中共迫害運動員及女人嘅嚴厲指控。可能之罪魁禍首張高麗，同埋得到中共官方獨家消息，再向外界轉述，聲稱件事無大不了，以及彭帥安然無恙嘅湯馬士巴哈，都係運動會關鍵事務人物，國際輿論因此相提並論並且踴躍跟進，相關嘅抗議中共活動亦喺多個西方國家湧現。

喺運動會開始之前冇幾耐，有人喺網上發表〈**客觀評價習近平**〉一文，以約四萬一千字對習近平大肆批評，引起中外傳媒唔少迴響；有意見認為係中共黨內政治角力嘅一部分，揀呢個時間並非偶然；有篇字數約一萬七千嘅〈**客觀評價薄熙來**〉與之一齊出現，對薄熙來讚頌有加。

## 參考
凌空塔

**凌空塔**，位於中國甘肅省平涼市崆峒區，係一個省級文物保護單位，屬於古建築。

凌空塔嘅歷史年代係明朝。

## 攷
一百個我

《**一百個我**》係香港女歌手容祖兒出嘅第三十六張個人專輯，第一張國語「新曲+精選」，喺2016年12月16號推出。

## 曲目

## 版本
*香港平裝版（2016年12月16號發行）
*台灣平裝版（2017年1月13號發行）

## 獎
2016年香港唱片商會銷量榜十大銷量國語唱片。

## 銷量榜成績

## 派台歌成績

*x = 冇派到去嗰個台

## 參考
深秋的黎明

《**深秋的黎明**》係香港歌手黎明出嘅國語唱碟，喺1993年10月12號由寶麗金出。

## 簡介
呢張唱碟由林明陽監製，收錄咗10隻國語歌。呢張唱碟嘅其中4隻歌係由黎明嘅粵語歌作品改編而成。

## 曲目

## 派台歌成績
下表列出《深秋的黎明》音樂唱碟嘅派台歌名單，同埋佢嘅歌喺香港三大電子媒體流行榜嘅最高位。

## 獎
*電視廣播有限公司1993年度勁歌金曲季選－第四季得獎歌曲〈深秋的黎明〉
*新城電台金曲台1993年度金心情歌頒獎禮－十大金心情歌獎〈深秋的黎明〉

## 攷
數愛

《**數愛**》係香港女歌手謝安琪打算出嘅第三張國語唱碟，而家已經被無限期擱置，唱碟同首波主打名字喺謝安琪Facebook度2015年5月28號公佈。

## 唱碟名
唱碟名《數愛》源自謝安琪本人，佢希望將遊歷華語歌壇5年嚟認識嘅、鐘意嘅、被佢懾服嘅音樂人，都嘗試喺第三張國語唱碟度合作，作為自己喺華語歌壇嘅歷程紀錄，細數佢嘅珍愛。

喺2015年7月30號，叱咤903叱咤樂壇訪問中提到唱碟參與嘅音樂人有林俊杰、Hush、李榮浩、方大同、胡彥斌等。

## 派台歌
*第一首 《跟着眼淚轉彎》
*第二首 《香女人》

## 香港派台歌成績

## 獎
* **新城勁爆頒獎禮2015 - 新城勁爆國語歌曲獎（金獎）《香女人》**
* 新城勁爆頒獎禮2015 - 新城勁爆歌曲《跟着眼淚轉彎》
* 第三十八屆十大中文金曲頒獎音樂會 - 優秀流行國語歌曲 銀獎《跟着眼淚轉彎》

## 攷
摩登保鑣 (專輯)

《**摩登保鑣**》係香港歌手許冠傑喺1981年3月1號出嘅第八張粵語專輯。

## 曲目

## 獎
*1981年度十大中文金曲頒獎典禮
:*「十大中文金曲」：《印象》
*1981年度香港金唱片頒獎典禮
:*「白金唱片」：《摩登保鑣》

## 攷
有人共鳴

《**有人共鳴**》係香港歌手林奕匡出嘅第四張唱碟，喺2015年11月13號由索尼音樂發行。

## 曲目

## 派台歌成績

其他成績：
*《安徒生的錯》：澳門電台**華語歌曲排行榜**上榜最高位置第5位
*《有人共鳴》：**DBC華語歌曲流行指數**上榜最高位置**冠軍**
*《一雙手》：**DBC華語歌曲流行指數**上榜最高位置**兩星期冠軍**

## 獎
*第二屆粵語歌曲排行榜頒獎典禮 — 最受歡迎合唱歌《新一天》
*第二屆粵語歌曲排行榜頒獎典禮 — 最受歡迎歌曲‬《頌讚詩‬》
*2015勁歌金曲優秀選第二回 — 得獎歌曲‬《安徒生的錯》
*2015年度YAHOO!搜尋人氣大獎 — 唱作歌曲‬《安徒生的錯》
*2015年度勁歌金曲頒獎典禮 — 勁歌金曲獎《安徒生的錯》
*第三十八屆十大中文金曲頒獎音樂會 — 十大中文金曲《安徒生的錯》
*第三十九屆十大中文金曲頒獎音樂會 — 十大中文金曲《有人共鳴》
*2016勁歌金曲優秀選第一回 — 得獎歌曲《一雙手》
*2016年度勁歌金曲頒獎典禮 — 勁歌金曲獎《一雙手》

## 參考
MAJOR IN MINOR

《**MAJOR IN MINOR**》係香港歌手林家謙出嘅第一張唱碟，亦係佢第一隻細碟。喺2020年5月22號由佢自己出版。

## 簡介
林家謙同音樂平台JOOX合作出呢張唱碟，所以數碼專輯喺JOOX獨家上架四個幾月。直至2020年10月1號，數碼唱碟喺所有音樂平台上架。唱碟用咗雙封面設計，橙黃色封面代表「Major」，藍色封面代表「Minor」。呢張唱碟一出就畀歌迷搶嗮，喺網上有人仲炒到去港紙2800蚊。賣斷市之後，林家謙話唔再印呢隻碟，代表呢隻碟已經絕版。

## 曲目

## MV

## 派台歌成績

*（*）上緊榜
*（-）上唔到榜
*（×）冇派去嗰個台
*（**(1)**）兩個禮拜冠軍

## 獎

## 參考

## 連出去
*《MAJOR IN MINOR》官方文案
花街70號

《**花街70號**》係香港歌手林子祥出嘅第十五張粵語唱碟。

## 簡介
唱碟以改編外國歌做主，其中《敢愛敢做》係1987年勁歌金曲第三季季選歌曲，都做過香港電台中文歌曲流行榜冠軍。《敢愛敢做》係電影《神奇兩女俠》主題曲；《似曾相識》係電影《通天大盜》主題曲。

## 曲目

## 攷
女人花 (專輯)

《**女人花**》係香港歌手梅艷芳出嘅第22張錄音室唱碟、第5張國語錄音室唱碟，喺1997年由藝能動音發行。

## 曲目

## MV
*女人花
*一生愛你千百回
*月光（上弦月版）

## 連出去
*女人花
女人花

**女人花**可以指：
*女人花 (專輯)，梅艷芳專輯
*女人花 (電影)，珠江電影製片廠於出品嘅電影
*女人花 (1997年電視劇)，《中視劇場》單元劇，王淑娟、寇世勳、林煒、崔佩儀、李之勤、傅雷 主演
*女人花 (2008年電視劇)，中國大陸出品嘅電視劇，劉濤、秦海璐、馮紹峰、程思寒、塗黎曼、黃明 主演
*女人花 (2012年電視劇)，台灣電視公司製作嘅電視劇
多謝 (唱碟)

《**多謝**》係香港歌手鄭秀文出嘅一張新曲+精選唱碟，喺1999年12月推出。

## 簡介
第一主打《Arigatou》，第二主打《失戀有根據》。呢張唱碟同時喺香港、臺灣、星加坡同馬來西亞發行，之後喺2000年1月15號推出韓國版，呢張係鄭秀文最後一張韓國版唱碟。

## 曲目

## MV
*Arigatou
*失總有根據

## 攷

類:鄭秀文專輯
楊千嬅體驗入學

《**楊千嬅體驗入學**》係香港女歌手楊千嬅喺華星唱片嘅首張新曲加精選粵語唱碟，出道兩年幾喺1998年8月22號推出。

## 簡介
喺出唱碟嘅同一年，楊千嬅被安排同同公司嘅同期新人男歌手陳奕迅同前輩男歌手梁漢文組成「華星三寶」，合唱1998青少年暑期活動主題曲《不一樣的夏》。

楊千嬅仲第一次以第一女主角嘅身份，主演無綫電視劇《外父唔怕做》，飾演當紮小生張家輝老婆同演員秦沛個女「鍾樂怡」，並主唱主題曲《讓我飛》，成功入屋。

## 曲目

## 派台歌成績同獎

## 銷量榜成績

## 攷
And Then

《**And Then**》係香港歌手陳慧琳入行20周年嘅全新大碟，亦係佢第20張個人粵語大碟、第31張個人唱碟，喺2016年1月11號正式開賣。

## 簡介
2015年12月26號已經喺iTunes開放預購專輯，獨家收錄Digital Booklet，專輯推出第一日就即刻排到iTunes排行榜No.1。首批實體限量版開售3日就賣斷市同引起炒賣，所以唱片公司決定提早喺2016年1月15號加推精裝版本。呢次唱碟回響好好，甚至連2016年1月30號搞嘅簽唱會證亦引發炒賣潮。

唱碟收錄咗九隻粵語歌同一隻國語歌，隨碟內附40頁寫真歌冊。首批二十週年特別版全球限量2000張，特別加送DVD收錄《其後》、《請放心傷我》、《Let's Celebrate》三隻MV。

2016年1月11號，陳慧琳出席完新碟發佈會後接受記者訪問，表示近年樂迷已經開始用數碼形式聽歌，《And Then》或者係佢最後一張實體唱片。

## 曲目

## DVD

## 派台歌成績

;香港唱片商會銷量榜2016
《AND THEN》推出兩個禮拜就橫掃iTunes、HMV、Cd Warehouse、Yesasia等唱片銷量榜No.1，並喺2016年1月22號上咗香港唱片商會銷量榜No.1。

;CD Warehouse十大中文唱片

;HMV暢銷亞洲唱碟排行榜

;中國大陸音悦台V Chart專輯銷量榜Top 50

## 參考資料

## 連出去
*And Then官方網站
陳慧嫻 (唱碟)

《**陳慧嫻**》係香港歌手陳慧嫻出嘅第二張粵語唱碟，喺1985年9月6號由法安利製作公司製作同出品，寶麗金唱片有限公司發行。

## 曲目

## 發行版本
*首版
*陳慧嫻精選：將陳慧嫻喺寶麗金首2張粵語大碟+《少女雜誌》捆綁發售，1996年。
*《從頭認識》版：《從頭認識》係將陳慧嫻喺寶麗金前12張粵語大碟捆綁發售，2002年6月19號。
*環球復黑版：2004年8月27號。
*SACD版：同《頭號女神綻放期 SACD Collection Box Set》捆綁發售，2016年4月7號。

## MV
*花店
*為何仍是你
*藍藍的情調
*無聊的警告

## 攷
一生何求 (陳百強專輯)

《**一生何求**》係香港歌手陳百強出嘅第十八張專輯。喺1989年6月7號由華納唱片發行。

## 簡介
呢張唱碟係陳百強重投華納之後嘅第一張唱碟，喺譚詠麟同張國榮相繼宣布唔再領獎同離開樂壇，佢憑住《一生何求》，迎嚟佢歌唱事業嘅另一個高峰。《一生何求》同時被選做港台十大中文金曲同十大勁歌金曲，專輯入面收錄嘅《冷暖風鈴》同《心碎路口》等，都係陳百強一貫風格嘅情歌。

## 曲目

## 獎
*1989年度十大中文金曲頒獎典禮
:*「十大中文金曲」：《一生何求》
*1989年度十大勁歌金曲
:*「十大勁歌金曲第一季季選」：《一生何求》
:*「十大勁歌金曲總選」：《一生何求》
*1989年度叱咤樂壇頒獎禮
:*叱咤樂壇男歌手銅獎
*1989年度香港金唱片頒獎典禮
:*「白金唱片」：《一生何求》
*2010年《一生何求》榮獲華語金曲30年30歌大獎
*1989年香港作曲及作詞家協會頒發《電台最多播放（改編流行作品）【一生何求】》
*1989年香港作曲及作詞家協會頒發《電視台最多播放（改編流行作品）【一生何求】》
*1989年度十大勁歌金曲頒獎典禮 最佳作詞獎《一生何求》

## 攷
舞台上

《**舞台上**》係香港歌手羅文喺1983年1月由百代唱片推出嘅音樂唱碟。

## 音樂

隻歌被指配合表演嘅用途，唱碟個名就咁出嚟，曲順編排亦可以根據一場演唱會嘅流程嚟欣賞。

音樂風格、節奏、基調多樣，有粵曲《寶玉成婚》、揉合饒舌（或數白欖）、電子等音樂元素嘅《激光中》；曲調抒情嘅《想你開心》、節奏快速強勁嘅《熱浪》、懷舊曲風嘅《一聲舊調》同《舞者》。

歌詞刻畫歌者種種心聲，如《面譜》入面表演者內心嘅矛盾；《激光中》入面歌手忘我咁演出，希望聽眾共舞回應；《願望就是明天》描寫安歌時歌手同觀眾嘅「情感交融」。

## 美術
羅文著白色電單車皮褸握住咪高峰，背景係多盞射燈，JET雜誌形容係嗰陣樂壇嘅大排場作品。

## 宣傳同商業成績
同期，羅文喺利舞台劇場搞咗一連四場「舞台上的羅文」演唱會。

《願望就是明天》、《激光中》躋身無線電視嘅勁歌金曲1983年第一季優秀選十隻歌。前者亦曾登上香港電台中文歌曲龍虎榜一周冠軍；後者喺年尾做咗1983年度十大勁歌金曲頒獎典禮嘅十大勁歌金曲。

1984年，呢隻唱碟做咗香港IFPI認証嘅白金唱片。

## 曲目

## 攷
袋鼠航線

**袋鼠航線**，係指來往歐洲同大洋洲間經停東半球嘅客運航線，佢哋通常都會喺東南亞停一停。呢啲航線嘅航班可以為航空公司帶來可觀嘅利潤，因為大洋洲國家特別係澳洲同紐西蘭兩國有大量歐洲裔人口，而歐洲同大洋洲兩地間又有極長嘅距離。

但係，由於同政府之間嘅協議，可以經營呢啲航線嘅航空公司為數唔多。「袋鼠航線」呢個名由澳洲航空首創，個名由來唔單止係因為袋鼠對澳洲嘅獨特性，更因為呢啲路線嘅航班絕大部分都會中途停一站，類似袋鼠跳躍嘅動作。

## 參考

## 睇埋
* 南十字航線—往返歐洲同大洋洲，中途停西半球嘅航線
* 航權
市場劃分

**市場劃分**（；）係市場學上嘅一個概念：
*好多時，一個市場入面有相當嘅多樣性－唔同性別、宗教、年紀同社會階層嘅人使起錢上嚟嘅行為都會唔同；
*因為噉，市場學專家喺分析一個市場嗰陣，好興會將個市場按呢啲特性劃分做若干個子市場，每一個子市場喺某啲特性上相近，所以喺行為上比較一元；
*簡單嘅例子有將個市場分做**[[男人]]**同**[[女人]]**（市場劃分），因為男人同女人喺使錢習慣上有差異，所以呢兩個子市場各自嘅一元化程度會高過個市場整體嘅。

## 睇埋
*聚類分析
## 攷

類:市場學
澳門國際電影節

**澳門國際電影節**（）由澳門電影電視傳媒恊會同中國際文化傳播中心成立，獎項係「金蓮花獎」。雖然個名叫做「國際電影節」，但係主要對象中國大陸、香港同澳門電影。

2009年12月26號，第一屆澳門國際電影節喺澳門舉辦。

## 獎項
*最佳導演
*最佳編劇
*最佳男主角
*最佳女主角
*最佳男配角
*最佳女配角
*最佳新人
*導演新人
*最佳攝影
*最佳剪輯
*最佳音樂
*最佳紀錄片
*最佳短片
*最佳動畫片
*優秀製片人
*優秀影片大
*最佳故事片

## 出面網頁
*澳門國際電影節官方網站
市場學研究

**市場學研究**（參見），係指市場學上做嘅研究。着重於獲得資料、分析同預測，包括咗市場調查，不過亦都包埋消費者心理學上嘅心理實驗等。噉講即係話，市場調查屬市場學研究一環，但唔係市場學研究嘅全部。

## 定位

有啲人會將「市場研究」同「市場學研究」當做同義詞，不過又有唔少工作者主張要分清楚呢兩個概念：佢哋認為，市場研究係特指為咗探知一個市場嘅形勢而做嘅研究，而市場學研究就更加廣義化，可以包埋啲為咗增進市場學理論知識而做嘅研究；舉例說明，
*想像家陣有位香港嘅市場學工作者，佢想用心理學嘅理論剖析廣告點樣左右人嘅注意力（例如廣告會點樣影響受試者望向邊），從而得知人類嘅一啲普遍行為，希望自己搵到嘅結果能夠喺其他市場（例如美國同日本）以至第時嘅市場學工作上都有用（廣義化）－噉呢份研究會係市場**學**研究；
*又想像有位香港嘅市場學工作者，佢間公司設計咗個新廣告，佢個團隊想知個廣告係咪能夠有效噉提升香港嘅消費者買樣產品嘅意慾，所以就做場實驗，睇吓啲人睇咗個廣告係咪會買嘢意慾高咗，同時位工作者並冇諗住自己搵到嘅結果會用到喺第啲市場度（淨係諗住探究一個特定市場嘅形勢）－噉呢份研究會係市場研究；
噉講即係話，市場研究可以想像成比較
#實用性質，而唔係理論性質；
#狹義化，淨係諗住研究某個市場，唔會好似科學理論噉追求「要解釋到有咁多得咁多嘅現象」；
市場研究嘅目的雖然同市場學研究咁唔同，不過兩者都會用到好多社會科學上成日用嘅研究方法。

## 方法
*虛擬舖頭研究
## 睇埋
*市場學
*行為經濟學

## 攷
澳門航空

**澳門航空**（）係澳門唯一一間航空公司，以澳門國際機場為樞紐。航點主要集中喺中國大陸、台灣、東南亞同東亞。母公司係中國國際航空。

澳門航空喺1994年9月13號成立，以配合澳門國際機場喺1995年11月9號啟用，同日開始商業飛行。

## 服務
### 餐飲服務
澳門航空航班除咗提供正常餐，亦可以要求特別餐，包括兒童餐、糖尿病餐、生果餐、印度餐、低卡路里餐、低脂/低膽固醇餐、中式素食、西式素食。

特別餐可以喺訂位時提出，最遲喺起飛前24小時提出。

### 機場貴賓室
澳門航空喺澳門國際機場離境大廳2樓設有專屬貴賓室，畀商務艙旅客同鳳凰知音終身白金卡、白金卡同金卡會員使用。貴賓室提供舒適優雅環境同小食，亦有免費無線上網服務畀旅客休息。

## 航點
*中國：北京-首都、北京-大興、天津、上海-浦東、上海-虹橋、南京、合肥、成都、杭州、寧波、廈門、南寧、重慶、貴陽、鄭州、常州、溫州、青島、揭陽-潮汕
*台灣：台北-桃園、高雄
*南韓：首爾-仁川
*日本：大阪-關西、東京-成田、福岡
*泰國：曼谷
*越南：峴港、河內

另外，同全日本空輸合作提供聯號航班到札幌-新千歲。

## 代碼共享
雖然澳門航空無加入航空聯盟，但係同星空聯盟部分成員航空公司關係好密切。

*  中國國際航空[SA]
*  全日本空輸[SA]
*  韓亞航空[SA]
*  深圳航空[SA]
*  泰國國際航空[SA]
*  菲律賓航空

註：[SA] - 星空聯盟

### 飛行常客計劃合作夥伴
*  全日本空輸（ANA Mileage Club）
*  中國國際航空（鳳凰知音）

## 機隊
澳門航空所有客機都係空中巴士型號。截至2019年12月，澳門航空機隊有23架。

## 出面網頁
*澳門航空官方網站
嘉模聖母堂

**嘉模聖母堂**（）喺澳門氹仔嘉路士米耶馬路同嘉模前地交界，係氹仔唯一一座天主教堂。

1885年9月15號嘉模聖母堂落成，喺1992年被列入澳門文物名錄。

## 建築特色
嘉模聖母堂有三層，外牆係米黃色，頂部有一個鐘樓，鐘樓下面嗰一層係唱詩台。教堂裏面只有一條走廊，中間主祭台恭敬嘉模聖母，兩側係耶穌同聖若瑟像。另外，教堂入口左面小堂設有嘉模聖母像，建築物充滿新古典風格。

## 開放時間
*星期一至星期五：朝早9點至中午12點半，下晝2點半至5點半
*星期六：朝早9點至中午12點半
*星期日：休息

## 睇埋
*天主教澳門教區
*澳門歷史城區

## 出面網頁
*天主教澳門教區
目標市場

**目標市場**（**target market**）係指一個市場裏面一柞特定嘅消費者。佢哋因為具有某啲共同特質，而俾一個生意人視為佢哋做營銷嘅目標（即係個生意人最想吸引呢班消費者買嘢）。
產品測試

**產品測試**係指產品正式出街前，進行一連串有計劃嘅評估程序，用嚟檢查件產品喺功能、安全性、可用度等各方面表現。呢啲測試可以係內部進行嘅，例如間企業嘅團隊喺實驗室做測試，又可以邀請目標用家群返嚟參與。測試係成個產品開發流程中不可或缺嘅一環，有好多唔同用途：
*可以驗證產品有冇達到設計目標，例如用家介面易唔易用、結構夠唔夠穩陣。
*可以攞到用家嘅意見，等開發團隊了解市場係咪接受件產品，從而進一步改良設計。
*測試過程可以收集到技術性質嘅數據，幫助開發人員掌握產品實際使用嗰陣嘅表現。

產品測試過程中亦會有困難。測試過程本身亦可能引入偏誤，例如測試環境可能唔夠貼近真實情況，搞到測試結果未能準確反映件產品真係出咗街之後嘅表現。

## 睇埋
*原型
*實驗
*營銷
*產品設計

## 參考

*
*
*
薩伊定律

**薩伊定律**（**Say's law**）係經濟學上嘅一套主張，認為一件產品生產咗出嚟就會有人需求。
投資者

（）泛指做投資嘅人，包括啲醉心研究金融相關知識、諗住靠玩金融賺大錢嘅人，例子係美國嘅「股神」巴菲特；又包括純粹係想攞自己部份儲蓄去做投資、慢慢噉碌大嚿儲蓄嘅人（詳情可以睇吓理財方面嘅嘢）。

投資者仲可以按「用乜投資策略」分類。
## 基本分類

## 睇埋
*理財
*投機
*賭徒謬誤

## 引咗